

**Anul 2024 – numărul 12**

**18 – 22 martie**

******

***Din conținutul acestui număr*:**

[Selecție de Acte normative apărute în Monitorul Oficial al României în perioada 18 – 22 martie, 2024 3](#_Toc162246966)

[Comunicate de presă ale Guvernului României 5](#_Toc162246967)

[Ora Pământului, marcată și la Palatul Victoria 5](#_Toc162246968)

[Întâlnirea premierului Marcel Ciolacu cu reprezentanții Consiliului de Afaceri Americano-Român (AMRO) 5](#_Toc162246969)

[Întâlnirea premierului Marcel Ciolacu cu reprezentanți ai producătorilor și retailerilor autohtoni 6](#_Toc162246970)

[Implementarea Portalului Digital Unic al României a intrat în linie dreaptă 6](#_Toc162246971)

[Informaţie Europeană 8](#_Toc162246972)

[NOUTĂȚI – Informații UTILE 8](#_Toc162246973)

[Instrucțiune privind colectarea beneficiarilor reali în cadrul apelurilor de proiecte lansate prin PR Vest 8](#_Toc162246974)

[Eveniment online: 3 oportunități de finanțare pentru inițiative verzi și inovare socială 8](#_Toc162246975)

[AFIR folosește soluții UiPath pentru a sprijini fermierii români să acceseze fondurile UE mai rapid 9](#_Toc162246976)

[Localități din 33 de județe primesc finanțare pentru 65 de noi investiții în modernizarea infrastructurii 11](#_Toc162246977)

[Adrian-Ioan Veștea: ”Apreciez implicarea Uniunii Naționale a Consiliilor Județene din România în implementarea proiectelor de eficientizare a serviciilor publice” 11](#_Toc162246978)

[Ministerul Dezvoltării a decontat peste 422 milioane lei pentru continuarea proiectelor de infrastructură 12](#_Toc162246979)

[Noi investiții în combaterea fenomenelor meteorologice periculoase 13](#_Toc162246980)

[Consultări Publice 14](#_Toc162246981)

[Consultare publică: Ghidul Solicitantului pentru Apelul „Creșterea eficacității serviciilor de îngrijire medicală în domeniul oncologiei musculo-scheletale” 14](#_Toc162246982)

[MEAT pregătește o nouă ediție a schemei de ajutor de stat privind acordarea de granturi în industria prelucrătoare 15](#_Toc162246983)

[PNRR 16](#_Toc162246984)

[PNRR: Se pot depune proiecte în cadrul schemei pentru consorții școlare rurale! 16](#_Toc162246985)

[PNRR: Lansare apel Granturi pentru sprijinirea antreprenorilor în dezvoltarea tehnologiilor digitale avansate 16](#_Toc162246986)

[Comitetul Interministerial de Coordonare a PNRR, organizat în marja celei de-a șasea misiuni de monitorizare defășurată de către Comisia Europeană la București 17](#_Toc162246987)

[PNRR C6/I4 Apelul „Sprijinirea investițiilor în dezvoltarea capacităților de stocare a energiei electrice (baterii)” – forma revizuită- a fost prelungit până pe 21 aprilie 2024 18](#_Toc162246988)

[Anunt de prelungire a perioadei de depunere a proiectelor aferente Măsurii de investiții I.5 – Asigurarea eficienței energetice în sectorul industrial, apelul cu nr. 3, din cadrul Componentei C.6 Energie din PNRR 18](#_Toc162246989)

[220 milioane euro pentru fabricile de reciclare 19](#_Toc162246990)

[Apeluri – Finanțări 19](#_Toc162246991)

[150 milioane euro pentru sprijinirea antreprenorilor în dezvoltarea tehnologiilor digitale avansate 19](#_Toc162246992)

[Din Actualitatea Europeană 20](#_Toc162246993)

[Comisia ia măsuri pentru a îmbunătăți calitatea stagiilor în UE 20](#_Toc162246994)

[23 de orașe cărora li s-a acordat eticheta misiunii UE pentru eforturile lor în direcția neutralității climatice 23](#_Toc162246995)

[Comisia și comunitatea de cercetare elaborează orientări privind utilizarea responsabilă a inteligenței artificiale generative în cercetare 24](#_Toc162246996)

[Zece regiuni ale UE au fost selectate în cadrul pilonului 2 al mecanismului de stimulare a talentelor, pentru a le ajuta la atenuarea efectelor schimbărilor demografice 25](#_Toc162246997)

[Comisia ia măsuri pentru a stimula biotehnologia și producția biotehnologică în UE 26](#_Toc162246998)

[Comisia plătește Ucrainei prima tranșă de 4,5 miliarde EUR, sub formă de finanțare-punte, în cadrul Mecanismului pentru Ucraina 28](#_Toc162246999)

[Comisia se pregătește pentru reformele și revizuirea politicilor înainte de extindere 28](#_Toc162247000)

[Turism: Consiliul își dă aprobarea finală cu privire la regulamentul privind închirierile de locuințe pe termen scurt 30](#_Toc162247001)

[Rusia/Ucraina: declarația Înaltului Reprezentant, în numele UE, cu privire la alegerile prezidențiale din Rusia și la inaplicabilitatea acestora pe teritoriul Ucrainei 31](#_Toc162247002)

[Măsuri de protecție împotriva SLAPP: undă verde definitivă pentru actul legislativ al UE privind protecția jurnaliștilor și a apărătorilor drepturilor omului 32](#_Toc162247003)

[Ucraina: Consiliul și Parlamentul ajung la un acord privind reînnoirea măsurilor comerciale autonome ale UE 33](#_Toc162247004)

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada 18 – 22 martie, 2024

**Monitorul Oficial, Partea I, nr. 225/ 18 Martie 2024**

* Nr. **49** / **15 Martie 2024**, Parlamentul României - Lege pentru modificarea și completarea Legii nr. 217/2016 privind diminuarea risipei alimentare.
* Nr. **208** / **14 Martie 2024**, Guvernul României - Hotărâre pentru modificarea și completarea Hotărârii Guvernului nr. 1.571/2022 privind stabilirea cadrului general de implementare a intervențiilor aferente sectoarelor vegetal și zootehnic din cadrul Planului strategic PAC 2023-2027, finanțate din Fondul european de garantare agricolă și de la bugetul de stat.
* Nr. **3965** / **6 Martie 2024**, Ministerul Educației - Ordin privind măsuri de aplicare și corelare a planurilor de învățământ pentru învățământul profesional, liceal - filiera tehnologică și postliceal cu structura anului școlar 2024-2025.

**Monitorul Oficial, Partea I, nr. 227/ 18 Martie 2024**

* Nr. **221** / **14 Martie 2024**, Guvernul României - Hotărâre pentru modificarea și completarea Hotărârii Guvernului nr. 1.570/2022 privind stabilirea cadrului general de implementare a intervențiilor specifice dezvoltării rurale cuprinse în Planul strategic PAC 2023-2027.

**Monitorul Oficial, Partea I, nr. 228/ 18 Martie 2024**

* Nr. **23** / **14 Martie 2024**, Guvernul României - Ordonanță de urgență privind unele măsuri pentru consolidarea capacității instituționale a Agenției Naționale de Administrare Fiscală, reorganizarea activității acesteia, precum și pentru modificarea și completarea unor acte normative.

**Monitorul Oficial, Partea I, nr. 230/ 19 Martie 2024**

* Nr. **3841** / **26 Februarie 2024**, Ministerul Educației - Ordin privind stabilirea procedurii de efectuare a plății sumelor prevăzute prin hotărâri judecătorești având ca obiect acordarea unor drepturi de natură salarială stabilite în favoarea personalului din unitățile/instituțiile din învățământul preuniversitar de stat, aferente tranșelor cu data scadentă în anul 2024.
* Nr. **4002** / **12 Martie 2024**, Ministerul Educației - Ordin privind aprobarea listei universităților de prestigiu din alte state.

**Monitorul Oficial, Partea I, nr. 231/ 19 Martie 2024**

* Nr. **278** / **22 Februarie 2024**, Agenția Națională pentru Sport - Ordin pentru modificarea art. 8 din Metodologia privind eliberarea autorizației de sportiv de performanță, aprobată prin Ordinul ministrului tineretului și sportului nr. 438/2018.

**Monitorul Oficial, Partea I, nr. 232/ 19 Martie 2024**

* Nr. **50** / **18 Martie 2024**, Parlamentul României - Lege privind stabilirea unor măsuri pentru aplicarea Regulamentului (UE) 2022/2.065 al Parlamentului European și al Consiliului din 19 octombrie 2022 privind o piață unică pentru serviciile digitale și de modificare a Directivei 2000/31/CE (Regulamentul privind serviciile digitale), precum și pentru modificarea și completarea Legii nr. 365/2002 privind comerțul electronic.

**Monitorul Oficial, Partea I, nr. 233/ 19 Martie 2024**

* Nr. **51** / **18 Martie 2024**, Parlamentul României - Lege pentru modificarea și completarea Ordonanței de urgență a Guvernului nr. 195/2002 privind circulația pe drumurile publice.

**Monitorul Oficial, Partea I, nr. 234/ 20 Martie 2024**

* Nr. **620** / **12 Martie 2024**, Ministerul Mediului, Apelor și Pădurilor - Ordin privind aprobarea Schemei de ajutor de stat având ca obiectiv sprijinirea investițiilor destinate promovării producției de compost pe bază de gunoi de grajd și alte deșeuri compostabile.

**Monitorul Oficial, Partea I, nr. 237/ 20 Martie 2024**

* Nr. **3** / **18 Martie 2024**, Birourile Permanente ale Camerei Deputaților și Senatului - Hotărâre privind aprobarea Regulamentului de organizare și funcționare a Autorității Electorale Permanente.

**Monitorul Oficial, Partea I, nr. 238/ 20 Martie 2024**

* Nr. **53** / **19 Martie 2024**, Parlamentul României - Lege privind declararea anului 2025 drept „Anul Centenar al Patriarhiei Române“.
* Nr. **56** / **19 Martie 2024**, Parlamentul României - Lege privind aprobarea Ordonanței de urgență a Guvernului nr. 38/2023 pentru modificarea și completarea unor acte normative în scopul furnizării de servicii publice electronice aferente înmatriculării vehiculelor în România.

**Monitorul Oficial, Partea I, nr. 239/ 20 Martie 2024**

* Nr. **470** / **13 Martie 2024**, Ministerul Finanțelor - Ordin cu privire la raportarea informațiilor referitoare la finanțările primite de persoanele juridice fără scop patrimonial.
* Nr. **795** / **18 Martie 2024**, Ministerul Investițiilor și Proiectelor Europene - Ordin pentru modificarea alin. (1) al art. 17 din Schema de ajutor de minimis „Listarea la bursă a întreprinderilor“, aprobată prin Ordinul ministrului investițiilor și proiectelor europene nr. 348/2023.

**Monitorul Oficial, Partea I, nr. 241/ 21 Martie 2024**

* Nr. **106** / **19 Martie 2024**, Ministerul Agriculturii și Dezvoltării Rurale - Ordin privind modalitatea de implementare, îndeplinirea criteriilor de eligibilitate, a condițiilor și altor cerințe specifice, inclusiv tipurile de documente justificative pentru intervențiile aferente sectoarelor vegetal și zootehnic prevăzute la art. 1 alin. (2) lit. a) și b) din Hotărârea Guvernului nr. 1.571/2022 privind stabilirea cadrului general de implementare a intervențiilor aferente sectoarelor vegetal și zootehnic din cadrul Planului strategic PAC 2023-2027, finanțate din Fondul european de garantare agricolă și de la bugetul de stat, începând cu anul 2024.

**Monitorul Oficial, Partea I, nr. 242/ 21 Martie 2024**

* Nr. **107** / **19 Martie 2024**, Ministerul Agriculturii și Dezvoltării Rurale - Ordin privind implementarea măsurilor și intervențiilor compensatorii de mediu și climă din Programul Național de Dezvoltare Rurală 2014-2020 și din Planul strategic PAC 2023-2027, începând cu anul 2024.
* Nr. **371** / **7 Martie 2024**, Agenția Națională de Administrare Fiscală - Ordin pentru modificarea și completarea anexei la Ordinul președintelui Agenției Naționale de Administrare Fiscală nr. 2.021/2021 privind competența de administrare a obligațiilor fiscale datorate de persoanele fizice care desfășoară activități economice în mod independent sau exercită profesii libere.

**Monitorul Oficial, Partea I, nr. 243/ 21 Martie 2024**

* Nr. **98** / **13 Martie 2024**, Ministerul Agriculturii și Dezvoltării Rurale / Nr. **702** / **8 Martie 2024**, Ministerul Investițiilor și Proiectelor Europene / Nr. **778** / **19 Martie 2024**, Ministerul Muncii și Solidarității Sociale - Ordin privind aprobarea tipului produselor care compun pachetele cu produse alimentare, conform mecanismului de implementare a măsurilor de acordare a unui sprijin material pentru anumite categorii de persoane defavorizate, în perioada 2024-2027, regulile de acordare, modalitatea și frecvența măsurilor de sprijin, precum și instituțiile responsabile, aprobat prin Hotărârea Guvernului nr. 70/2024.
* Nr. **855** / **20 Februarie 2024**, Ministerul Dezvoltării, Lucrărilor Publice și Administrației - Ordin pentru modificarea și completarea anexei nr. 1 la Ordinul viceprim-ministrului, ministrul dezvoltării regionale și administrației publice, nr. 2.980/2013 privind aprobarea condițiilor de acordare a măsurilor de sprijin pentru investițiile realizate în parcurile industriale.
* Nr. **5** / **21 Martie 2024**, Autoritatea Electorală Permanentă - Hotărâre privind aprobarea modelului, dimensiunilor și a condițiilor de tipărire, de gestionare și de utilizare a timbrului autocolant utilizat la alegerile pentru membrii din România în Parlamentul European din anul 2024 și la alegerile pentru autoritățile administrației publice locale din anul 2024.

**Monitorul Oficial, Partea I, nr. 244/ 21 Martie 2024**

* Nr. **6** / **21 Martie 2024**, Autoritatea Electorală Permanentă - Hotărâre privind aprobarea modelelor ștampilelor electorale care vor fi folosite la alegerile pentru membrii din România în Parlamentul European din anul 2024 și la alegerile pentru autoritățile administrației publice locale din anul 2024.

**Monitorul Oficial, Partea I, nr. 245/ 22 Martie 2024**

* Nr. **634** / **19 Februarie 2024**, Ministerul Muncii și Solidarității Sociale / Nr. **4010** / **14 Martie 2024**, Ministerul Educației - Ordin pentru stabilirea modelului situației privind frecventarea cursurilor de către copiii de vârstă școlară din familiile beneficiare de ajutor pentru familia cu copii în baza Legii nr. 196/2016 privind venitul minim de incluziune.

**Monitorul Oficial, Partea I, nr. 247/ 22 Martie 2024**

* Nr. **4019** / **15 Martie 2024**, Ministerul Educației - Ordin privind aprobarea Metodologiei de înscriere a copiilor în învățământul primar și a Calendarului înscrierii în învățământul primar pentru anul școlar 2024-2025.

**Monitorul Oficial, Partea I, nr. 249/ 22 Martie 2024**

* Nr. **24** / **21 Martie 2024**, Guvernul României - Ordonanță de urgență pentru modificarea și completarea Ordonanței Guvernului nr. 15/2013 privind reglementarea unor măsuri fiscal-bugetare pentru suportarea de la bugetul de stat a sumelor aferente reducerilor procentuale și corecțiilor financiare aplicate pentru abaterile de la conformitatea cu legislația din domeniul achizițiilor publice pentru Programul operațional sectorial Mediu 2007-2013 și pentru Programul operațional Infrastructură mare 2014-2020.

**Monitorul Oficial, Partea I, nr. 250/ 22 Martie 2024**

* Nr. **25** / **21 Martie 2024**, Guvernul României - Ordonanță de urgență pentru modificarea și completarea unor acte normative în domeniul străinilor și al frontierei.
* Nr. **8872** / **14 Martie 2024**, Autoritatea Națională pentru Protecția Drepturilor Persoanelor cu Dizabilități - Ordin privind aprobarea modelului de adeverință în vederea certificării perioadelor de încadrare în grad de handicap, necesare aplicării prevederilor art. 58 și 59 din Legea nr. 263/2010 privind sistemul unitar de pensii publice.

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

Ora Pământului, marcată și la Palatul Victoria

Luminile în Palatul Victoria vor fi stinse în această seară, timp de o oră, între orele 20:30 și 21:30, Guvernul României alăturându-se și anul acesta, prin acest demers, campaniei globale de mediu Earth Hour™ (Ora Pământului).

”*Domeniul energiei are o importanță strategică pentru oricare dintre statele lumii, nu doar prin prisma resurselor de care dispunem la nivel global, ci și din punct de vedere al responsabilității față de mediu și însăși viața pe planeta Pământ, care este casa noastră, a tuturor. Preocupările actuale pentru tranziția către energia verde și reducerea dependenței de resursele rusești sunt preocupări inclusiv ale României, care rămâne ferm angajată în continuarea investițiilor în infrastructura energetică în pas cu cele mai noi soluții tehnologice, iar finanțările prin PNRR reprezintă și în acest domeniu o oportunitate. Sunt eforturi menite să asigure eficiență în termeni economici, dar și tranziția către o economie verde și combaterea schimbărilor climatice, obiective în care România este profund angajată ca stat membru al Uniunii Europene. Gestul acesta simbolic de a stinge pentru o oră lumina pe care inclusiv Guvernul României îl face astăzi, ca în fiecare an, alături de alte instituții, organizații nonguvernamentale și simpli cetățeni din întreaga lume, îmi doresc să rămână în conștiința cât mai multor români ca un gest de responsabilitate și acțiuni concrete pe care fiecare dintre noi ar trebui să ni le asumăm pentru siguranța climatică a planetei*”, a declarat premierul Marcel Ciolacu.

Acțiunea ”Ora Pământului”, ajunsă anul acesta la cea de-a 18-a ediție, este marcată la sfârșitul lunii martie în semn de susținere a acțiunilor colective menite să promoveze protejarea planetei.

\*

Întâlnirea premierului Marcel Ciolacu cu reprezentanții Consiliului de Afaceri Americano-Român (AMRO)

Prim-ministrul României Marcel Ciolacu a primit astăzi, 20 martie, o delegație a American-Romanian Business Council (AMRO) condusă de Eric Stewart. Cea de-a unsprezecea misiune economică organizată de AMRO în România a inclus liderii a 16 companii americane interesate să își dezvolte activitățile în România în domenii precum IT&C, energie, infrastructură, industria de apărare, bancar, sănătate și farmaceutic. Delegația oamenilor de afaceri americani a fost însoțită de Excelența Sa, doamna Kathleen Kavalec, ambasadoarea SUA în România.

România își dorește ca parteneriatul strategic cu Statele Unite ale Americii să fie întărit de o cooperare economică pe măsură, iar SUA să devină principalul partener economic al României din zona non-Euro, a declarat premierul Marcel Ciolacu în cadrul întrevederii. „Sper să găsim, împreună, cele mai bune soluții pentru a dezvolta, de exemplu, piața serviciilor din România, mai ales pe cele de sănătate și educație, unde SUA deține unul dintre cele mai avansate sisteme în prezent”, a declarat Marcel Ciolacu.

Șeful Executivului a arătat că țara noastră oferă oportunități atractive pentru investiții, în condițiile în care România dispune de importante fonduri europene și, totodată, are de realizat reforme profunde asumate prin PNRR și prin procesul de aderare la OCDE. Astfel, oamenii de afaceri se pot implica în domenii foarte diverse, de la digitalizarea sectorului public, la dezvoltarea de servicii, producerea de energie verde sau infrastructură.

Totodată, premierul Marcel Ciolacu a evidențiat că țara noastră și-a asumat alocarea a 2,5% din PIB pentru înzestrarea armatei, dar eforturile statului român se vor îndrepta către realizarea acelor achiziții care vor aduce și o multiplicare în economia autohtonă.

La întâlnire au participat, de asemenea, din partea Guvernului României, ministrul economiei, antreprenoriatului și turismului, Ștefan-Radu Oprea, ministrul investițiilor și proiectelor europene, Adrian Câciu, ministrul sănătății, Alexandru Rafila, ministrul energiei, Sebastian-Ioan Burduja, ministrul cercetării, inovării și digitalizării, Bogdan-Gruia Ivan, și șeful Cancelariei Prim-Ministrului, Alexandru-Mihai Ghigiu.

\*

Întâlnirea premierului Marcel Ciolacu cu reprezentanți ai producătorilor și retailerilor autohtoni

Prim-ministrul Marcel Ciolacu a discutat astăzi, la Palatul Victoria, cu reprezentanți ai lanțurilor de magazine autohtone și ai distribuției din comerțul cu bunuri alimentare despre soluțiile prin care Guvernul poate sprijini deopotrivă producătorii, distribuitorii și retalierii români.

*”Mi-am dorit să am această discuție, pentru a vedea ce poate face statul român pentru producătorii autohtoni, dintre care mulți au și propriul flux de desfacere, având în vedere anumite probleme pe care ni le semnalează. Vrem să le oferim produselor românești șanse egale pe piață cu produsele de import și chiar să încurajăm comercializarea lor și în alte țări”*, a declarat prim-ministrul Marcel Ciolacu.

La întâlnire au participat, de asemenea, vicepremierul Marian Neacșu, șeful Cancelariei Prim-Ministrului, Alexandru-Mihai Ghigiu, ministrul agriculturii și dezvoltării rurale, Florin Barbu, și ministrul investițiilor și proiectelor europene, Adrian Câciu.

Premierul Marcel Ciolacu a apreciat drept foarte utilă această discuție pe temele abordate de către cei direct implicați în producția și distribuția produselor alimentare autohtone. Printre acestea s-au numărat impactul unor măsuri precum impozitul de 1% pe cifra de afaceri sau plafonarea adaosurilor comerciale la unele categorii de produse, debirocratizarea interacțiunii cu instituțiile statului, implementarea sistemului de Garanție-Returnare RetuRO, accesarea de fonduri europene pentru comerț și distribuție, precum și reglementările aplicabile în domeniul forței de muncă.

Reprezentanții lanțurilor de magazine autohtone și ai distribuției din comerțul cu bunuri alimentare i-au mulțumit premierului Marcel Ciolacu pentru disponibilitatea de a discuta despre propunerile lor, care vor fi analizate la nivelul ministerelor și instituțiilor cu atribuții, în vederea celor mai bune soluții.

\*

Implementarea Portalului Digital Unic al României a intrat în linie dreaptă

La Palatul Victoria a fost semnat, astăzi, contractul pentru implementarea Portalului Digital Unic al României – PDURo, un proiect în valoare de 96 milioane de lei (fără TVA), care contribuie la digitalizarea și simplificarea proceselor administrative, cu beneficii pentru cetățeni și întreprinderi.

Ceremonia de semnare a contractului de implementare a fost prezidată de Mihai-Alexandru Ghigiu, Șeful Cancelariei Prim-ministrului, de Mircea Abrudean, Secretarul General al Guvernului și de Bogdan Ivan, Ministrul Cercetării, Inovării și Digilizarii, contractul fiind semnat de Dragoș Vlad, președintele Autorității pentru Digitalizarea României și de Eduard Pughin, directorul Maguay Computers, reprezentant al asocierii declarate câștigătoare ca urmare a procedurii de licitație publică.

"Portalul Digital Unic al României”, dezvoltat de Autoritatea pentru Digitalizarea României, va facilita accesul la informații pe piața internă a Uniunii Europene și face parte din investiția pentru "Implementarea infrastructurii de Cloud Guvernamental", din cadrul Componentei 7 - Transformare Digitală, aferentă Planului Național de Redresare și Reziliență (PNRR).

*”Este un moment esențial pentru digitalizarea administrației publice din România și pentru calitatea serviciilor pe care administrația le oferă. Faptul că într-un singur loc cetățeanul va putea să interacționeze cu administrația, să scurteze și să eficientizeze procesele administrative reprezintă un pas semnificativ pentru o administrație modernă, în care cetățeanul este tratat cu adevărat ca un partener”,* a declarat șeful Cancelariei Prim-Ministrului, Alexandru-Mihai Ghigiu, la evenimentul organizat de Ministerul Cercetării, Inovării și Digitalizării.

Implementarea proiectului aduce încredere cetățeanului în administrație, încrederea că administrația poate să îi facă viața mai ușoară și încrederea administrației că cetățeanul este un partener credibil, care merită mai multă atenție, a concluzionat șeful Cancelariei Prim-Ministrului.

La rândul său, ministrul Cercetării, Inovării și Digitalizării, Bogdan Ivan, a apreciat că semnarea contractului pentru acest proiect reprezintă un pas concret pentru schimbarea paradigmei publice că statul român ar fi rămas neschimbat în ultimii 20 de ani*. „Facem astăzi un pas concret pentru desființarea ghișeului la care se depun cererile online. Prin PDURo, aducem funcționalitățile și serviciile publice digitale într-o interfață unică. Portalul digital unic al României înseamnă o arhitectură digitală care susține interacțiunea online a fiecărui cetățean cu statul român. Experiența utilizatorului va fi cea mai importantă în dezvoltarea acestui portal, ne dorim să fie ușor de accesat și eficient pentru fiecare cetățean. Vom aduce statul la un click distanță pentru toți românii, din țară și din toată Uniunea Europeană, iar statul român va fi cu adevărat eficient, va furniza servicii publice digitale cetățenilor și companiilor. Servicii publice precum înmatricularea unei mașini sau solicitarea unei pensii vor fi complet digitalizate, fără documente fizice”,* a precizat Bogdan Ivan, ministrul Cercetării, Inovării și Digitalizării.

PDURo va implementa un sistem tehnic pentru schimbul transfrontalier automatizat de elemente justificative la nivel european. Acest sistem va permite accesarea a peste 21 de proceduri online în România, dar și în toate țările UE. Totodată, statul membru care eliberează propriilor cetățeni un act administrativ în format electronic are obligația de a pune și la dispoziția autorităților competente solicitante din alte state membre același act administrativ în vederea îndeplinirii procedurilor administrative esențiale conform Regulamentului Single Digital Gateway.

Portalul PDURo va înlocui Punctul de Contact Unic Electronic (PCUe), aflat în administrarea Autorității pentru Digitalizarea României, cu o platformă nouă, aliniată la normativele europene pentru Single Digital Gateway și care va fi integrat în portalul ”Europa ta”, disponibil la nivelul întregii Uniuni Europene, în toate limbile oficiale.

„*Astăzi am semnat primul contract din investiția 1 – Implementarea infrastructurii de cloud guvernamental, o investiție strategică pentru Componenta 7 din PNRR. Semnarea acestui contract este un moment-cheie în lupta noastră împotriva birocrației și totodată o garanție că suntem pe drumul cel bun. Implementarea Single Digital Gateway va ajuta cetățenii și firmele europene să acceseze informații și proceduri online, venind în sprijinul lor în interacțiunea cu administrația. PDURo este o platformă standardizată la nivel european, va respecta normele europene și va avea aceleași funcționalități ca platformele similare din întreaga Uniune Europeană*”, a declarat Dragoș-Cristian Vlad, președintele Autorității pentru Digitalizarea României.

Beneficiile Portalului Digital Unic al României includ:

• Utilizarea unui sistem tehnic sigur și securizat pentru schimbul automatizat de elemente justificative între instituții publice din întreaga Uniune Europeană prin utilizarea principiului ”o singura dată” (once-only);

• Recunoașterea mijloacelor de identificare electronică ale persoanelor fizice și juridice din spațiul comunitar prin utilizarea nodului eIDAS implementat;

• Posibilitatea accesării serviciilor publice de la mai multe instituții publice prin utilizarea unui singur set de credențiale (single sign-on), folosind aplicația de identificare digitală ROeID.

Sursa: Guvernul României - <https://gov.ro/ro/media/comunicate>

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției belgiene | **Președinția belgiană a Consiliului UE**  **1 ianuarie - 30 iunie 2024**  Sub deviza „Protejăm. Consolidăm. Pregătim.” Belgia se va axa pe șase domenii tematice pentru lucrările sale din timpul președinției:   * apărarea **statului de drept**, a **democrației** și a **unității** * consolidarea **competitivității** noastre * urmărirea unei **tranziții verzi și juste** * consolidarea **agendei** noastre **sociale și de sănătate** * protejarea **oamenilor** și a **frontierelor** * promovarea unei **Europe cu rol semnificativ în lume**   ***Belgia preia președinția Consiliului într-o perioadă dificilă. Este o adevărată onoare, dar și o responsabilitate. Evoluția Uniunii Europene nu a fost niciodată liniară. De multe ori, cele mai mari progrese s-au înfăptuit în momentele cele mai dificile. -*** *Alexander De Croo, prim-ministrul Belgiei, prezentarea priorităților politice ale președinției belgiene, 8 decembrie 2023*  Belgia va prelua președinția prin rotație a Consiliului pentru a 13-a oară; continuarea lucrărilor președinției anterioare (Spania) înainte de a preda ștafeta viitoarei președinții (Ungaria).  [Site-ul președinției belgiene](https://belgian-presidency.consilium.europa.eu/)  [Prioritățile președinției belgiene](https://belgian-presidency.consilium.europa.eu/en/programme/priorities/)  [Programul președinției belgiene](https://belgian-presidency.consilium.europa.eu/en/programme/the-belgian-presidency-programme/) |

🏵🏵🏵

NOUTĂȚI – Informații UTILE

Instrucțiune privind colectarea beneficiarilor reali în cadrul apelurilor de proiecte lansate prin PR Vest

Agenția pentru Dezvoltare Regională Vest, în calitate de Autoritate de Management pentru Programul Regional Vest, a publicat în data de 20.03.2023, Instrucțiunea nr. 5/20.03.2024 privind colectarea beneficiarilor reali în cadrul apelurilor de proiecte lansate prin Programului Regional Vest 2021 – 2027.

Conform comunicatului oficial, Autoritatea de Management PR Vest 2021-2027 nu va mai solicita transmiterea Declarației privind beneficiarul/beneficiarii real/i și a Situației centralizatoare privind beneficiarii reali ai finanțării. Aceste documente se vor solicita doar pentru entitățile (solicitant/beneficiar de finanțare/contractor/subcontractor) care nu sunt înregistrate la Oficiul Național al Registrului Comerțului.

Prevederile instrucțiunii sunt aplicabile tuturor proiectelor transmise și care se vor transmite în cadrul apelurilor din cadrul PR Vest 2021-2027, lansate și care urmează a se lansa în sistemul informatic MySMIS2021/SMIS2021+, indiferent de etapa de evaluare și selecție, contractare sau implementare în care se află proiectul la data emiterii instrucțiunii.

**Documente**

[Instructiune nr. 5 din 20.03.2024.pdf](https://www.fonduri-structurale.ro/descarca-document/66378)

Sursa: ADR Vest

\*

Eveniment online: 3 oportunități de finanțare pentru inițiative verzi și inovare socială

Două dintre cele mai importante priorități de finanțare ale Comisiei Europene sunt investițiile verzi și cele în inovarea socială. Descoperă într-un eveniment online facilitat de fonduri-structurale.ro cum funcționează 3 mecanisme de finanțare direct din bugetul Comisiei Europene pentru sprijinirea acestor priorități:

* **Programul LIFE** finanțează inițiative de economie circulară, natură & biodiversitate, adaptarea la schimbările climatice. Apelurile de proiecte LIFE pentru anul 2024 sunt așteptate să fie publicate pe 18 aprilie 2024. Află de la reprezentanții Comisiei Europene în avans cum funcționează acest program
* **Finanțarea în „cascadă”:** Prin intermediul Programului GRAINS, până la 60 de întreprinderi mici și mijlocii din economia socială vor fi selectate pentru a primi sprijin financiar pentru implementarea proiectelor lor de ecologizare în afacerile lor agricole și alimentare în statele membre ale UE și în Ucraina. Apelul lor este deschis până pe 30 aprilie!
* **Finanțarea pentru inovare socială prin programul EaSI.** Componenta „Ocuparea forței de muncă și inovare socială” (EaSI) a Fondului social european Plus (FSE+) dispune de un buget de 762 de milioane EUR. Bazată pe fostul program EaSI (Programul EaSI 2014-2020), aceasta continuă să pună accent pe elaborarea de politici bazate pe date concrete și pe experimentarea socială, pe susținerea mobilității profesionale și pe activitățile aferente instrumentului nefinanciar din cadrul fostei axe Microfinanțare și antreprenoriat social. Află apelurile anunțate pentru acest an!

Date eveniment:

* 27 martie 2024, Ora: 11.00 – 12.30 (Ora României)
* Format: online, via zoom; Evenimentul va fi organizat în limba engleză

Înregistrarea se realizează [***aici***](https://www.eventbrite.be/e/eu-funding-sources-for-smes-tickets-867378742167?aff=oddtdtcreator)***.***

Evenimentul este organizat în cadrul proiectului SME4GREEN, co-finanțat de Uniunea Europeană în cadrul „Single Market Program”.

**Documente**

[Draft agenda - EU funding workshop.pdf](https://www.fonduri-structurale.ro/descarca-document/66369)

Sursa:Fonduri-structurale

\*

AFIR folosește soluții UiPath pentru a sprijini fermierii români să acceseze fondurile UE mai rapid

 [Agenția pentru Finanțarea Investițiilor Rurale](https://www.afir.ro/) (AFIR) face un nou pas pentru sprijinirea fermierilor români care își doresc să acceseze fonduri europene prin implementarea platformei de automatizare de procese de business a [UiPath](https://www.uipath.com/ai/ai-at-work) (NYSE: PATH), companie lider în tehnologie software de automatizare a întreprinderilor și inteligență artificială. Cu ajutorul automatizării, AFIR simplifică modalitatea de obținere a documentelor și autorizațiilor necesare pentru dosarul cererii de finanțare de către fermieri. Acest demers are un impact direct asupra modului în care aceștia accesează finanțări pentru investiții prin Fondul european agricol pentru dezvoltare rurală (FEADR), oferindu-le un timp considerabil redus în procesarea dosarelor de finanțare și, implicit, costuri mai mici pentru obținerea și depunerea autorizațiilor și avizelor necesare.

*„Agricultura este o prioritate strategică și ocupă un loc extrem de important în economia României. Pentru a veni in sprijinul fermierilor români, ne concentrăm pe susținerea dezvoltării agriculturii și a zonelor rurale prin oferirea de finanțare și sprijin pentru proiecte care contribuie la creșterea economică, crearea de locuri de muncă și îmbunătățirea calității vieții comunităților locale. Tehnologia a stat dintotdeauna la baza transformării și a progresului și în acest caz automatizarea bazată pe Inteligența Artificială (AI) joacă un rol extrem de important în accelerarea și eficientizarea unor procese cheie pentru fermieri,”* a declarat George CHIRIȚĂ, Directorul general al AFIR.

În acest scop, AFIR folosește soluțiile de software oferite de UiPath pentru automatizarea unor procese birocratice și cronofage. Automatizarea permite solicitarea în mod direct a unor documente instituțiilor publice. De asemenea, sprijină extragerea unor informații ale solicitanților și ale beneficiarilor FEADR de la instituții cu care Agenția a încheiat protocoale de colaborare.

Astfel, pe baza Codului Unic de Identificare (CUI) și/ sau a Codului Numeric Personal (CNP), AFIR a preluat, până în prezent, în sistemul informatic de la Oficiul Național al Registrului Comerțului (ONRC), circa 10.000 de certificate constatatoare, stocate în Sistemul de gestiune al documentelor construit prin utilizarea Microsoft SharePoint, în folderul aferent fiecărui proiect de investiții. Totodată, AFIR preia de la Agenția Națională de Administrare Fiscală (ANAF) din sistemul PATRIMVEN, o serie de documente aferente beneficiarilor noștri precum: certificate de atestare fiscală, cazier fiscal, bilanț anual, semestrial și istoric bilanț.

De asemenea, și la nivelul Ministerului Agriculturii și Dezvoltării Rurale au fost implementate soluțiile de software oferite de UiPath pentru automatizarea unor proceduri repetitive, precum obținerea datelor furnizate de către Agenția Națională de Cadastru și Publicitate Imobiliară (ANCPI).

„*Automatizarea bazată pe Inteligența Artificială este un motor al progresului și are potențialul de a revoluționa și accelera tranziția către o agricultura digitalizată. Prin facilitarea accesului mai rapid și cu costuri mai mici ale fermierilor rom*â*ni la fonduri europene, AFIR oferă un ajutor necesar acestei categorii care conduce la creșterea performantei în agricultură, creând premisele pentru un parcurs mai bun pentru sectorul agricol din Rom*â*nia. Ne bucură parteneriatul strâns cu AFIR și impactul imediat al rezultatelor obținute împreună,” a declarat Daniel DINES, cofondator și Chief Innovation Officer al UiPath.*

**Automatizarea va asigura extragerea cazierului judiciar**

„*În momentul de față, AFIR utilizează o funcționalitate nouă – un robot care descarcă de pe E-factura, respectiv de pe site-ul Ministerului de Finanțe, facturile ce reprezintă toate serviciile achiziționate de AFIR. De asemenea, prin automatizare se asigură și transformarea ulterioară a acestora în format PDF pentru a putea fi verificate și introduse în sistemul contabil de către departamentul de resort din Agenție. Totodată, Agenția utilizează un robot să descarce din ROCRIS, pe baza CNP/ CUI, extrasul de cazier judiciar pentru persoane fizice și juridice, precum și să le încarce pe acestea în SharePoint, în fișierul aferent fiecărui proiect pe care îl gestionează. ”* a precizat Daniel IFRIM, directorul IT al Agenției.

AFIR gestionează de 23 de ani fondurile europene nerambursabile acordate României pentru finanțarea investițiilor în agricultură și a dezvoltării spațiului rural, precum și pentru efectuarea plăților către fermieri. Fondurile europene pentru agricultură și dezvoltare rurală gestionate la nivelul AFIR reprezintă o prioritate și au contribuit la creșterea agriculturii și a nivelului de trai în mediul rural prin absorbția celor 21 de miliarde de euro, plăți efectuate către fermieri, procesatori, antreprenori și autorități publice locale, pe parcursul a 3 exerciții financiare: SAPARD (2000 – 2006), Programul Național de Dezvoltare Rurală 2007 – 2013 și PNDR 2014 – 2020. De anul acesta, AFIR implementează Planul Strategic 2023 – 2027 (PS 2027), prin intermediul căruia fermierii pot beneficia de fondurile alocate în valoare de 5,87 miliarde de euro pentru proiecte de investiții în agricultură și dezvoltare rurală.

„*Suntem și de această dată în poziția onorantă de a fi printre primele sau chiar prima instituție care gestionează fonduri europene și care a implementat roboți software în derularea fluxurilor procedurale începând cu anul 2020, cu scopul clar de a debirocratiza și digitaliza și mai mult actul administrativ. Dezvoltarea unor soluții de ultimă generație pentru a crește și mai mult performanța Agenției reprezintă un demers constant care are ca obiectiv performanța administrativă, eliminarea proceselor repetitive și creșterea gradului de transparență și obiectivitate a utilizării fondurilor europene*”, a adăugat George CHIRIȚĂ.

AFIR este prima instituție care a digitalizat în întregime procesul de implementare a proiectelor finanțate cu fonduri europene, acordate prin FEADR. Cadrul procedural al AFIR se bazează pe mecanisme, fluxuri și sisteme on-line cu cel mai bun raport cost-eficiență și timp-performanță, dezvoltate împreună cu parteneri din domeniul IT.

**Despre AFIR**

Agenția pentru Finanțarea Investițiilor Rurale (AFIR) este o instituție subordonată Ministerului Agriculturii și Dezvoltării Rurale (MADR) având ca atribuție implementarea tehnică și financiară a Programului Național de Dezvoltare Rurală 2014 – 2020 (PNDR 2020) și a Planului Strategic 2023 – 2027 (PS 2027).

Agenția își desfășoară activitatea conform prevederilor Ordonanței de Urgență a Guvernului nr. 41 din 18 iunie 2014, privind înființarea, organizarea și funcționarea Agenției pentru Finanțarea Investițiilor Rurale prin reorganizarea Agenției de Plăți pentru Dezvoltare Rurală și Pescuit (APDRP), aprobată prin Legea 43 din 17 martie 2015.

AFIR a preluat patrimoniul APDRP și atribuțiile ce decurg din funcția de monitorizare a Programului SAPARD, precum și atribuțiile de implementare tehnică, plată și monitorizare pentru Programul Național de Dezvoltare Rurală 2007 – 2013, cât și pentru Programul Național de Dezvoltare Rurală 2014 – 2020. Mai mult decât atât, AFIR va respecta criteriile de acreditare pe toată perioada pentru care i-a fost conferit managementul asistenței prin deciziile Comisiei Europene.

Agenția pentru Finanțarea Investițiilor Rurale este formată din 13 direcții specializate la nivel central, din 8 Centre Regionale și din 41 de Oficii Județene.

Sursa: AFIR

\*

Localități din 33 de județe primesc finanțare pentru 65 de noi investiții în modernizarea infrastructurii

Ministrul Adrian-Ioan Veștea a semnat 65 de noi contracte de finanțare prin Programul Național de Investiții ”Anghel Saligny”, în valoare totală de 774.458.121,60 de lei.

Contractele, semnate împreună cu o parte dintre beneficiarii proiectelor, vizează modernizarea drumurilor de interes local și a infrastructurii stradale, înființarea sau modernizarea sistemelor de alimentare cu apă potabilă, a rețelelor de canalizare menajeră și a rețelelor de distribuție a gazelor naturale, amenajarea unor piste pentru bicicliști, precum și a unor poduri, podețe, șanțuri și rigole betonate.

*”Aceste proiecte se alătură celorlalte 3.169 deja contractate, în valoare de peste 35,78 miliarde de lei, care vor veni în sprijinul cetățenilor și vor contribui la dezvoltarea comunităților, asigurând accesul la servicii publice de bază, atât în ceea ce privește infrastructura rutieră, cât și rețelele de alimentare cu apă, de canalizare sau de distribuția gazelor naturale!”*, a precizat ministrul Adrian-Ioan Veștea.

[**Anexă: Lista contractelor semnate**](https://www.mdlpa.ro/uploads/articole/attachments/65f98aca02293198427929.xlsx)

|  |  |  |  |  |
| --- | --- | --- | --- | --- |
| **Nr. Crt.** | **ID** | **UAT** | **Denumire obiectiv de investiţii** | **Suma alocată** |
| **54** | 10800 | Hunedoara | Reabilitare sistem rutier în municipiul Hunedoara, judeţul Hunedoara - strada Simion Bărnuțiu | 577.839,02 |
| **55** | 10835 | Hunedoara | Reabilitare sistem rutier în municipiul Hunedoara, judeţul Hunedoara - strada Funicularului | 84.174,41 |

Sursa: MDLPA

\*

Adrian-Ioan Veștea: ”Apreciez implicarea Uniunii Naționale a Consiliilor Județene din România în implementarea proiectelor de eficientizare a serviciilor publice”

Ministrul Adrian-Ioan Veștea a participat, la lucrările Adunării Generale a Uniunii Naționale a Consiliilor Județene din România, în cadrul căreia au fost dezbătute oportunitățile și provocările administrației publice locale, precum și stadiul accesării de către județe a fondurilor guvernamentale și europene.

Cu această ocazie, ministrul dezvoltării a apreciat colaborarea activă dintre administrația publică centrală și administrația publică locală, ale cărei interese sunt reprezentate de către structurile asociative ale autorităţilor administraţiei publice locale, fapt care conduce la adoptarea unor politici publice fundamentate și aplicate, conectate la realitățile comunităților locale din România.

*”Ministerul Dezvoltării este deschis la dialog față de toate structurile asociative ale autorităților administrației publice locale, iar aceste întâlniri sunt importante pentru o cooperare optimă și pentru un schimb de idei în vederea bunei funcționări a administrației publice”*, a menționat ministrul Veștea.

Totodată, au fost prezentate oportunitățile de finanțare a proiectelor de dezvoltare locală, prin intermediul programelor pe care le coordonează Ministerul Dezvoltării, precum Programul Național de Dezvoltare Locală (PNDL), Programul Național de Investiții ”Anghel Saligny”, Programul Național de Construcții de Interes Public sau Social (PNCIPS) sau Planul Național de Redresare și Reziliență (PNRR).

*”Prin cele două etape ale PNDL, 504 obiective, în valoare totală de peste 7 miliarde de lei, au, ca beneficiari, consilii județene, iar, prin Programul ”Anghel Saligny”, dintre cele 3.234 de contracte semnate, 167 de proiecte, în valoare de peste 5 miliarde de lei, vizează obiective care se implementează la nivelul consiliilor județene”*, a precizat ministrul.

De asemenea, prin PNRR au fost semnate 129 de contracte cu beneficiari consilii județene, în valoare de peste 3 miliarde de euro, pentru valul renovării, fondul local și realizarea de trasee cicloturistice.

De asemenea, Ministerul Dezvoltării, prin Compania Naţională de Investiţii (CNI), implementează o serie de proiecte, din diverse domenii, menite să sprijine dezvoltarea comunităților, prin reabilitarea sau construirea de unități medicale, reabilitarea lăcașurilor de cult, reabilitări de sectoare de drum afectate de calamități naturale sau construirea de cămine studențești, centre sociale ori săli de sport. Astfel, dintre cele 1.109 contracte aflate în derulare la CNI, 25 sunt implementate de consiliile județene, valoarea acestora ridicându-se la suma de 1,6 miliarde de lei.

*”Avem proiecte comune, pe care le derulăm cu succes, şi apreciez implicarea Uniunii Naționale a Consiliilor Județene din România în implementarea proiectelor de eficientizare a serviciilor publice”*, a concluzionat ministrul Adrian-Ioan Veștea.

Sursa: MDLPA

\*

Ministerul Dezvoltării a decontat peste 422 milioane lei pentru continuarea proiectelor de infrastructură

Ministerul Dezvoltării, Lucrărilor Publice și Administrației (MDLPA) a virat suma de 422.371.247,65 de lei, în vederea decontării facturilor pentru 378 de obiective finanțate prin Programul Național de Investiții ”Anghel Saligny” și prin Programul Național de Dezvoltare Locală (PNDL).

Astfel, pentru Programul Național de Investiții ”Anghel Saligny”, a fost plătită suma de 334.713.092,84 de lei pentru 247 obiective aflate în execuție, iar, pentru Programul Național de Dezvoltare Locală, au fost decontate 87.658.154,81 de lei pentru 131 de proiecte de investiții.

Facturile au fost depuse de beneficiari pentru proiecte care vizează reabilitarea și modernizarea infrastructurii rutiere, construirea sau refacerea unor poduri, înființarea sau modernizarea sistemelor de alimentare cu apă potabilă, a rețelelor de canalizare și a stațiilor de epurare, precum și înființarea și dezvoltarea sistemelor de distribuție a gazelor naturale.

Situația plăților efectuate este disponibilă pe site-ul MDLPA, la link: <https://www.mdlpa.ro/pages/plati>.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **UAT** | **Denumirea obiectivului de investiții cf Ordin** | **Categorie investiții** | **Valoarea totală a investiției din DG** | **Valoarea de la bugetul de stat din DG** | **Valoarea solicitată ptr decontare** | **Progres%** | **Proiectant** | **Executant** |
| TELIUCU INFERIOR | Reabilitare și modernizare drumuri comunale, comuna Teliucu Inferior, judeţul Hunedoara | Drumurile publice | 10.059.147,21 | 7.717.492,42 | 9.850,20 | 59,07 | URBAN TECH PROJECTS SRL | SC PROACTIV SRL |
| ORĂȘTIE | Modernizarea str. Luncii, str. General Zanescu, amenajări exterioare bl. 40 strada Gării, alee carosabilă de legătură între str. Gării și str. Unirii, amenajări exterioare bloc ANL 81-82-str. Pricazului, alee carosabilă în prelungirea str. Vânătorilor, strada de legătură între str. Unirii și str. Târgului asigurând acces la stadion Mecanica cu parcările aferente, tronson strada Crișan și strada de legătură între str. Gheorghe Doja și str. Tudor Vladimirescu | Drumurile publice | 9.472.445,47 | 9.140.815,47 | 612.175,75 |  | SC MODERN PROIECT SRL | SC PAVAMOND SRL |
| PETROȘANI | Modernizare străzi Bucegi, Cârjei, Mureșului, Depoului, Transilvaniei din municipiul Petroșani | Drumurile publice | 4.524.012,60 | 4.435.185,78 | 579.808,26 | 64 | SC ALPIN CONSTRUCT SRL | SC ZONA D |
| URICANI | Modernizare drumuri vicinale din oraşul Uricani, Valea de Brazi şi Câmpu lui Neag | Drumurile publice | 13.828.145,17 | 13.500.000,00 | 133.280,00 | 0.9 | SC ARCHISTUDIO SRL |  |
| BĂIȚA | Modernizare drumuri în sat Peştera, comuna Baiţa, judeţul Hunedoara | Drumurile publice | 2.688.641,09 | 2.651.513,09 | 119.000,00 | 1% | SC Primex Cons SRL | Asocierea SC Proactiv SRL si SC Devia Trans SRL |
| BERIU | Modernizare DC 54 Sibişel-Cucuiş, comuna Beriu, judeţul Hunedoara | Drumurile publice | 2.682.803,08 | 2.637.887,08 | 2.346.157,66 | 93.80% | SC BIROU PROIECTARE BODEA SRL | PROCTIV SRL |

Sursa: MDLPA

\*

Noi investiții în combaterea fenomenelor meteorologice periculoase

În ședința de Guvern din 21 martie 2024, au fost aprobate obiectivele celei de-a XXIV-a etape anuale de implementare a *Programului de realizare a Sistemului naţional antigrindină şi de creştere a precipitaţiilor pe perioada 2010-2024*, precum și fondurile necesare pentru realizarea lor. Fondurile alocate pentru realizarea acestei etape sunt în valoare totală de 68,2 milioane lei (23,7 milioane lei credite bugetare și 44,5 milioane lei credite de angajament).

În cadrul acestei etape, pentru dezvoltarea *Sistemului naţional antigrindină şi de creştere a precipitaţiilor (SNACP)* vor fi realizate investiții la nivelul tuturor regiunilor, în scopul extinderii sistemului și al creșterii capacității de combatere a căderilor de grindină a celor trei Centre Zonale de Coordonare - din Muntenia, Moldova și Transilvania. De asemenea, vor fi dezvoltate noi tehnologii de intervenții active în atmosferă atât pentru combaterea căderilor de grindină, cât și pentru creșterea de precipitații.

Fondurile alocate prin etapa de anul acesta vor finanța realizarea de studii, proiecte tehnice, execuție de lucrări, achiziție de echipamente și dotări pentru înființarea de noi Grupuri de Combatere a căderilor de grindină în zonele Suceava-Botoșani, Matca, Dâmbovița-Argeș și Dăbuleni.

Anul acesta vor fi continuate activitățile de dezvoltare tehnologică prin proiecte experimentale pentru creșterea și uniformizarea precipitațiilor precum și pentru utilizarea de noi mijloace tehnice, respectiv generatoare terestre, pentru combaterea fenomenelor meteorologice periculoase.

Activitățile de cercetare științifică în domeniul tehnologiilor de intervenții active în atmosferă vor include și elaborarea unui studiu de impact privind efectul influenței activităților de combatere a grindinei asupra parametrilor meteo locali.

***INFORMAȚII SUPLIMENTARE***


Ministerul Agriculturii și Dezvoltării Rurale, prin Autoritatea pentru Administrarea Sistemului Național Antigrindină și de Creștere a Precipitațiilor, dezvoltă capacități extinse și diversificate privind tehnologia de intervenții active în atmosferă, pentru a diminua vulnerabilitățile producției agricole și ale comunităților rurale faţă de fenomenele meteorologice periculoase asociate schimbărilor climatice, în special căderi de grindină și secetă.

Implementarea SNACP este o măsură de susținere a producției agricole, precum și de reducere a vulnerabilităților agriculturii meteo-dependente. Investițiile în creșterea rezilienței sectorului alimentar și în utilizarea responsabilă și eficientă a apei, energiei și resurselor publice vor contribui la creșterea suprafețelor productive protejate față de hazardurile vremii.

Sistemul Național Antigrindină și de Creștere a Precipitațiilor funcționează fără întrerupere din anul 2005. De la an la an, prin extinderea Sistemului au sporit capacitățile operaționale de protecție a culturilor agricole, a bunurilor publice și private, a infrastructurii edilitare și a comunităților rurale, față de fenomenele meteorologice periculoase asociate schimbărilor climatice.

Protecția împotriva grindinei, activă în prezent în bazinele viticole, pomicole, legumicole și cerealiere din Muntenia, Moldova, Oltenia, Banat și centrul Transilvaniei este în curs de extindere în toate regiunile țării, pentru a răspunde atât nevoilor prezente, cât mai ales provocărilor viitoare produse de schimbările climatice și de perturbările în comerțul mondial cu alimente.

*Harta investițiilor în dezvoltarea SNACP: cu albastru sunt evidențiate punctele de lansare operaționale în sezonul 2023 de combatere a căderilor de grindină, iar cu roșu este marcat amplasamentul noilor puncte de lansare ce urmează a fi realizate începând de anul acesta.*



Sursa: MADR

🏵🏵🏵

**Consultări Publice**

\*

Consultare publică: Ghidul Solicitantului pentru Apelul „Creșterea eficacității serviciilor de îngrijire medicală în domeniul oncologiei musculo-scheletale”

Ministerul Investițiilor și Proiectelor Europene, prin Autoritatea de Management pentru Programul Sănătate, lansează în consultare publică [**Ghidul Solicitantului pentru Apelul de proiecte: „Creșterea eficacității serviciilor de îngrijire medicală în domeniul oncologiei musculo-scheletale**](https://mfe.gov.ro/ghiduri-ms/servicii-ingrijire-medicala-in-domeniul-oncologiei-musculo-scheletale/)” din cadrul Priorității 7 „Măsuri care susțin domeniile oncologie și transplant”, Fond FSE+, Acțiunea B, Obiectivul specific ESO4.11.

Pentru acest apel de proiecte, solicitanți eligibili sunt unitățile sanitare publice cu activitate universitară și cu apartenență la Programul Național de Ortopedie.

Conform Programului Sănătate, în contextul prezentului apel, sunt vizate acțiuni de tipul dezvoltării de instrumente de lucru (ex. proceduri / ghiduri/ protocoale/ metodologii, etc), precum și formarea/ actualizarea competențelor personalului implicat în activitățile care urmăresc depistarea precoce, diagnosticarea, tratarea și urmărirea pacientului oncologic.

Alocarea totală pentru apelul de proiecte este de 4.000.000 de euro, din care maximum 80,79% contribuție UE și 19,21% contribuție națională.

Propunerile și observațiile pot fi transmise pe adresa de email [**consultare\_fseplus\_onco\_ms@mfe.gov.ro**](mailto:consultare_fseplus_onco_ms@mfe.gov.ro) până la data de **12.04.2024**, data încheierii procesului de consultare publică.

Sursa: MIPE

\*

MEAT pregătește o nouă ediție a schemei de ajutor de stat privind acordarea de granturi în industria prelucrătoare

 Ministerul Economiei, Antreprenoriatului și Turismului (MEAT) a publicat în transparență decizională proiectul de Ordonanță de Urgență privind acordarea de granturi în industria prelucrătoare, ediția 2024.

MEAT susține operatorii economici din România în vederea dezvoltării potențialului de producție pentru materiale, produse și echipamente necesare pieței, pentru combaterea disfuncționalităților generate, prin asigurarea surselor de finanțare necesare și a capabilităților de producție.

Obiectivele fundamentale ale schemei sunt în principal reducerea deficitului comercial provenit din industria prelucrătoare, stimularea investițiilor în capacități noi de producție în zonele mai puțin dezvoltate și creșterea competitivității acestui sector industrial.

Prin schema de ajutor de stat, în vederea îndeplinirii obiectivelor, se finanțează următoarele tipuri de investiții:

* investițiile în active corporale și necorporale legate de demararea unei noi unități sau de diversificarea sau amplificarea activității unei unități de profil existentă;
* investiție inițială pentru o nouă activitate economică circumscrisă obiectivelor schemei de ajutor de stat.

Stimularea financiară are în vedere acordarea unui ajutor de stat până la maximum 50 milioane euro (conform intensității maxime a ajutoarelor de stat), ce urmează a acoperi până la 75% din valoarea investiției.

Beneficiarii sunt persoane juridice de drept privat, respectiv întreprinderi constituite în baza Legii societăților nr. 31/1990 republicată, cu modificările și completările ulterioare.

Bugetul maxim al schemei este echivalentul în lei al sumei de 447 milioane euro, iar bugetul mediu al schemei pentru anul 2024 este echivalentul în lei al sumei de 149 milioane de euro.

[Documentul aflat în dezbatere publică poate fi consultat și descărcat de AICI (click).](https://economie.gov.ro/proiecte-de-acte-normative-aflate-in-consultare-publica/)

Sursa: MEAT

🏵🏵🏵

PNRR

PNRR: Se pot depune proiecte în cadrul schemei pentru consorții școlare rurale!

Ministerul Educației, în conformitate cu prevederile Ordinului nr. 4.009/14.03.2024 pentru aprobarea Ghidului Solicitantului, a lansat apelul competitiv de proiecte „Schemă de granturi pentru consorții școlare rurale” în cadrul Reformei 6: Actualizarea cadrului legislativ pentru a asigura standarde ecologice de proiectare, construcție și dotare în sistemul de învățământ preuniversitar.

**Solicitanții eligibili:**

* Grupurile de acțiune locală (GAL), care trebuie să includă obligatoriu ca entități partenere unitățile administrativ-teritoriale (UAT) în care se află unitățile de învățământ unde sunt înmatriculați elevii/copiii (care reprezintă grupul-țintă al proiectului);
* Parteneriate locale constituite prin Acordul de parteneriat (Anexa 1.11), care pot fi formate din grupurile de acțiune locală (GAL)/asocieri de grupuri de acțiune locală (asocieri de GAL), unități de învățământ și unități administrativ-teritoriale;
* Alte forme de asociere ale unităților administrativ-teritoriale (UAT), în conformitate cu art. 89 din OUG nr. 57/2019.

În cadrul unui parteneriat eligibil este obligatorie fie existența unui Grup de acțiune locală (GAL), fie a unei asocieri de UAT-uri pentru a solicita finanțare.

Suma alocată apelului este de 29.970.000 de euro.

Valoarea maximă eligibilă nerambursabilă a unui proiect este de 7,5 milioane de euro (fără TVA).

Proiectele se depun exclusiv în platforma PNRP, până pe 8 mai 2024, ora 17:00.

**Documente**

[PNRR - Consorții școlare rurale.zip](https://www.fonduri-structurale.ro/descarca-document/66344)

Sursa: Ministerul Educației

\*

PNRR: Lansare apel Granturi pentru sprijinirea antreprenorilor în dezvoltarea tehnologiilor digitale avansate

Ministerul Investițiilor și Proiectelor Europene în calitate de coordonator de reforme și investiții lansează apelul de proiecte **Granturi pentru sprijinirea antreprenorilor în dezvoltarea tehnologiilor digitale avansate** și publică [**Ghidul specific – condiții de accesare a fondurilor europene aferente Planului Național de Redresare și Reziliență, Componenta 9. Suport pentru Sectorul Privat, Cercetare, Dezvoltare și Inovare**,](https://mfe.gov.ro/wp-content/uploads/2024/03/c169847015cd13e7e0e17bbc82674bdf.zip) Investiția 3. Scheme de Ajutor pentru Sectorul Privat, Măsura 1. Schemă de Minimis și Schemă de Ajutor de Stat în Contextul Digitalizării IMM-urilor.

Apelul de proiecte se lansează în data de **25.03.2024** prin aplicația pentru depunerea proiectelor de investiții finanțate în cadrul Planului Național de Redresare și Reziliență. Platforma poate fi accesată la următorul link: [https://proiecte.pnrr.gov.ro](https://proiecte.pnrr.gov.ro/) .

**Obiectivele apelului**: sprijinirea IMM-urilor în **dezvoltarea și implementarea tehnologiilor digitale avansate** cum ar fi: inteligența artificială, datele și cloud computingul, tehnologia blockchain, calculul de înaltă performanță și cuantică, internetul obiectelor, securitatea cibernetică, favorizând creșterea competitivității.

**Solicitanți eligibili: IMM-uri** (microîntreprinderi, întreprinderi mici și mijlocii), înființate cel târziu la data de 31 decembrie 2021, care depun proiecte în parteneriat:

* lider de parteneriat – IMM care nu desfășoară activitate în domeniul IT
* partener – IMM care desfășoară activitate în domeniul IT

**Alocarea apelului de proiecte:**

* Bugetul total este de **150 milioane euro**, echivalent în lei.
* Valoarea finanțării nerambursabile cumulate ce poate fi acordată pentru un proiect (se va determina în funcție de categoria în care se încadrează liderul de parteneriat, indiferent de categoria IMM în care se încadrează partenerul, după cum urmează:

1. a) Microîntreprinderi – 500.000 – 600.000 euro;
2. b) Întreprinderi mici – 500.000 – 1.500.000 euro;
3. c) Întreprinderi mijlocii – 500.000 – 3.000.000 euro.

**Activitățile eligibile**

* **Activități aferente ajutorului de stat regional (**Lider de parteneriat)
* **Activități pentru cercetare – dezvoltare (**Lider de parteneriat și Partener)
* **Activități aferente ajutorului de minimis (**Lider de parteneriat)

Indicatorul cantitativ aferent prezentului apel este de **108 contracte de finanțare semnate.**

**Apel competitiv**, cu depunere la termen (**25.03.2024 – 07.05.2024** – etapă depunere proiecte*).*

Sursa: MIPE

\*

Comitetul Interministerial de Coordonare a PNRR, organizat în marja celei de-a șasea misiuni de monitorizare defășurată de către Comisia Europeană la București

În perioada 18 – 21 martie a.c. o delegație a Comisie Europene condusă de Céline Gauer, directorul general SG RECOVER, efectuează cea de-a șasea misiune de monitorizare a Planului Național de Redresare și Reziliență.

În data de 20 martie a.c., ca parte a acestei misiuni, a avut loc reuniunea Comitetului Interministerial de Coordonare a PNRR, condusă de prim-ministrul României, Marcel-Ioan Ciolacu, în calitate de președinte al comitetului, și de ministrul Investițiilor și Proiectelor Europene, Adrian Câciu, în calitate de vicepreședinte. La reuniune, alături de miniștri și alți conducători de instituții, a participat întreaga delegație a Comisie Europene.

În cadrul reuniunii s-a discutat evaluarea intermediară a PNRR, clarificarea anumitor aspecte aferente țintelor și jaloanelor incluse în cererea de plată numărul 3, precum și stadiul pregătirii cererii de plată numărul 4.

„În ultimul an, cu ajutorul Comisiei Europene și al Coordonatorilor de Reforme și Investiții, România a reușit să facă pași importanți în direcția unei implementări adecvate a măsurilor. În prezent, ne concentrăm toate eforturile pentru finalizarea cu succes a procesului de evaluare a cererii de plată numărul 3 și intrarea banilor în bugetul țării. Suntem în continuare pe deplin determinați să implementăm cu succes toate țintele și jaloanele incluse în Plan”, a declarat ministrul Investițiilor și Proiectelor Europene, Adrian Câciu.

România a primit fonduri în valoare de 9,48 miliarde euro reprezentând contravaloarea prefinanțării (inclusiv din noul capitol REPowerEU), a primei cereri de plată și a celei de a doua cereri de plată, fiind depuse trei cereri de plată.

Cererea de plată numărul 3, în valoare netă de 2,3 mld. euro, a fost depusă în decembrie 2023 și se află în prezent în curs de evaluare de către Comisia Europeană. Din totalul de 74 jaloane/ținte, un număr de 4 jaloane se află încă în proces de clarificare.

Totodată, la acest moment sunt încheiate peste 14.500 de contracte, iar raportat la sumele alocate România are o absorbție de 33,1%.

Reuniunile și discuțiile tehnice desfășurate pe parcursul misiunii de monitorizare a Comisiei Europene au contribuit semnificativ la clarificarea aspectelor necesare pentru finalizarea cu succes a procesului de evaluare a cererii de plată numărul 3 și accesarea fondurilor alocate României prin Mecanismul de Redresare și Reziliență.

Printre reformele și investițiile cheie, cu impact socio-economic puternic, care recent fie au fost îndeplinite, fie au înregistrat un progres semnificativ se numără:

* Reforma pieței de energie electrică, prin înlocuirea cărbunelui din mixul energetic și susținerea unui cadru legislativ și de reglementare stimulativ pentru investițiile private în producția de electricitate din surse regenerabile
* Reforma sistemului de învățământ obligatoriu pentru prevenirea și reducerea părăsirii timpurii a școlii
* Reforma sistemului public de pensii
* Reforma privind asigurarea securității cibernetice a entităților publice și private care dețin infrastructuri cu valențe critice
* Modernizarea și reînnoirea infrastructurii feroviare
* Renovarea energetică a clădirilor rezidențiale multifamiliale
* Construirea de locuințe pentru tineri și pentru specialiști din sănătate și învățământ.

Sursa:MIPE

\*

PNRR C6/I4 Apelul „Sprijinirea investițiilor în dezvoltarea capacităților de stocare a energiei electrice (baterii)” – forma revizuită- a fost prelungit până pe 21 aprilie 2024

În contextul solicitărilor de clarificare și de prelungire a termenului de depunere a ofertelor primite în cadrul apelului de proiecte „Sprijinirea investițiilor în dezvoltarea capacităților de stocare a energiei electrice (baterii)” aferent Investiţiei 4 – Lanț industrial de producție și/sau asamblare şi/sau reciclare a bateriilor, a celulelor şi panourilor fotovoltaice (inclusiv echipamente auxiliare), precum şi noi capacităţi de stocare a energiei electrice, Sub-măsura 4.3 – Sprijinirea investiţiilor în dezvoltarea capacităţilor de stocare a energiei elecrice (baterii), derulat în perioada 08.02.2024, ora 00:00 – 21.03.2024, ora 00:00, Ministerul Energiei anunță prelungirea termenului de depunere a ofertelor până la data de 21.04.2024, ora 17:00, în acord cu art. 1 din Ordinul Ministrului Energiei nr. 275/ 18.03.2024.

Condițiile de desfășurare a apelului și toate documentele aferente acestuia rămân neschimbate si pot fi accesate la adresa de Internet: [**https://energie.gov.ro/category/pnrr/masura-de-investitii-i-4/**](https://energie.gov.ro/category/pnrr/masura-de-investitii-i-4/)

Sursa:ME

\*

Anunt de prelungire a perioadei de depunere a proiectelor aferente Măsurii de investiții I.5 – Asigurarea eficienței energetice în sectorul industrial, apelul cu nr. 3, din cadrul Componentei C.6 Energie din PNRR

Ministerul Energiei anunță prelungirea perioadei de depunere a proiectelor aferente Măsurii de investiții I.5 - Asigurarea eficienței energetice în sectorul industrial, apelul cu nr. 3, din cadrul Componentei C.6 Energie - Pilonul I. Tranziția Verde din PNRR.

Astfel, pentru a veni în sprijinul operatorilor economici interesați de accesarea finanțării și care au solicitat această prelungire, data și ora închiderii depunerii de proiecte **se prelungește de la 29 martie 2024, orele 17.00, până la 18 aprilie 2024, orele 17.00**.

Apelul de proiecte se lansează prin platforma electronică dedicată PNRR <https://proiecte.pnrr.gov.ro> .

Sursa: ME

\*

220 milioane euro pentru fabricile de reciclare

Administrația Fondului pentru Mediu organizează prima rundă de atragere de fonduri în cadrul **Programului Fabrici de reciclare** finanțat din PNRR, în perioada **14 mai, ora 10:00 – 16 august 2024, ora 23:59**, în limita bugetului maxim eligibil prealocat.

Înscrierile se realizează în baza Ghidului specific — Condiții de accesare a fondurilor europene aferente Planului național de redresare și reziliență, componenta C3 — Managementul deșeurilor, investiția I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune, subinvestiția I1.D.

Construirea instalațiilor de reciclare a deșeurilor pentru a îndeplini țintele de reciclare din pachetul de economie circulară, publicat în Monitorul Oficial al României și pe site-ul AFM. Depunerea cererilor de finanțare în cadrul acestui program se realizează prin intermediul aplicației informatice disponibile la link-ul <https://proiecte.pnrr.gov.ro/#/home> .

Prin intermediul acestei măsuri vor fi sprijinite activităţi specifice pentru **construirea de instalații de reciclare a deșeurilor colectate separat** pentru a reduce impactul deșeurilor asupra

mediului și a populației, pentru a reduce consumul de resurse în vederea promovării dezvoltării economice durabile în toate regiunile și pentru a atinge obiectivele de reciclare din pachetul

privind economia circulară și în conformitate cu Planul național de gestionare a deșeurilor/planurile județene de gestionare a deșeurilor și cu Planul de gestionare a deșeurilor din Municipiul București.

În cadrul programului **sunt solicitanţi eligibili operatorii economici** care sunt autorizaţi să desfăşoare cel puţin una dintre activităţile corespunzătoare următoarelor coduri CAEN:

• 3821 – tratarea şi eliminarea deşeurilor nepericuloase;

• 3822 – tratarea şi eliminarea deşeurilor periculoase;

• 3832 – recuperarea materialelor reciclabile sortate;

• 3831 – demontarea (dezasamblarea) maşinilor şi echipamentelor scoase din uz

pentru recuperarea materialelor;

• 3811 – colectarea deşeurilor nepericuloase;

• 3812 – colectarea deşeurilor periculoase.

**Obiectivul programului** este construirea a cel puțin 26 de instalații de reciclare a deșeurilor ce vor fi puse în funcțiune până la 30 iunie 2026.

**Alocarea financiară acordată prin PNRR** pentru lucrările destinate construirii instalaţiilor de reciclare în cadrul programului este de 220.000.000 euro, echivalentul a 1.092.102.000 lei.

**Valoarea maximă eligibilă a ajutorului de stat** acordat în cadrul unui proiect este de 8.400.000 euro, iar valoarea minimă eligibilă care poate fi solicitată în cadrul proiectului este de 500.000 euro, intensitatea ajutorului de stat regional **fiind de maximum 75%**.

Informații privind desfășurarea programului se publică pe site-ul AFM la secțiunea Programe de finanțare – PNRR.

Sursa: AFM

🏵🏵🏵

Apeluri – Finanțări

150 milioane euro pentru sprijinirea antreprenorilor în dezvoltarea tehnologiilor digitale avansate

Ministerul Investițiilor și Proiectelor Europene în calitate de coordonator de reforme și investiții lansează apelul de proiecte **Granturi pentru sprijinirea antreprenorilor în dezvoltarea tehnologiilor digitale avansate** și publică [**Ghidul specific – condiții de accesare a fondurilor europene aferente Planului Național de Redresare și Reziliență, Componenta 9. Suport pentru Sectorul Privat, Cercetare, Dezvoltare și Inovare**,](https://mfe.gov.ro/wp-content/uploads/2024/03/c169847015cd13e7e0e17bbc82674bdf.zip) Investiția 3. Scheme de Ajutor pentru Sectorul Privat, Măsura 1. Schemă de Minimis și Schemă de Ajutor de Stat în Contextul Digitalizării IMM-urilor.

Apelul de proiecte se lansează în data de **25.03.2024** prin aplicația pentru depunerea proiectelor de investiții finanțate în cadrul Planului Național de Redresare și Reziliență. Platforma poate fi accesată la următorul link: [https://proiecte.pnrr.gov.ro](https://proiecte.pnrr.gov.ro/) .

1. **Obiectivele apelului**: sprijinirea IMM-urilor în **dezvoltarea și implementarea tehnologiilor digitale avansate** cum ar fi: inteligența artificială, datele și cloud computingul, tehnologia blockchain, calculul de înaltă performanță și cuantică, internetul obiectelor, securitatea cibernetică, favorizând creșterea competitivității.
2. **Solicitanți eligibili: IMM-uri** (microîntreprinderi, întreprinderi mici și mijlocii), înființate cel târziu la data de 31 decembrie 2021, care depun proiecte în parteneriat:

* lider de parteneriat – IMM care nu desfășoară activitate în domeniul IT
* partener – IMM care desfășoară activitate în domeniul IT

**Alocarea apelului de proiecte:**

* Bugetul total este de **150 milioane euro**, echivalent în lei.
* Valoarea finanțării nerambursabile cumulate ce poate fi acordată pentru un proiect (se va determina în funcție de categoria în care se încadrează liderul de parteneriat, indiferent de categoria IMM în care se încadrează partenerul, după cum urmează:

1. a) Microîntreprinderi – 500.000 – 600.000 euro;
2. b) Întreprinderi mici – 500.000 – 1.500.000 euro;
3. c) Întreprinderi mijlocii – 500.000 – 3.000.000 euro.
4. **Activitățile eligibile**

* **Activități aferente ajutorului de stat regional (**Lider de parteneriat)
* **Activități pentru cercetare – dezvoltare (**Lider de parteneriat și Partener)
* **Activități aferente ajutorului de minimis (**Lider de parteneriat)

Indicatorul cantitativ aferent prezentului apel este de **108 contracte de finanțare semnate.**

**Apel competitiv**, cu depunere la termen (**25.03.2024 – 07.05.2024** – etapă depunere proiecte*).*

Sursa: MDLPA

🏵🏵🏵

Din Actualitatea Europeană

Comisia ia măsuri pentru a îmbunătăți calitatea stagiilor în UE

Stagiile de calitate îi pot ajuta pe tineri să dobândească experiență practică de muncă și noi competențe și să își găsească ulterior un loc de muncă de bună calitate. Pentru angajatori, ele reprezintă o ocazie de a atrage, de a forma și de a păstra talentele. Un stagiu de calitate necesită condiții de muncă echitabile și transparente și un conținut educațional adecvat.

Cadrul de calitate al UE pentru stagii din 2014 a stabilit 21 de principii de calitate pentru a asigura condiții de învățare și de muncă de înaltă calitate. În evaluarea efectuată în 2023 cu privire la această recomandare a Consiliului, Comisia a constatat că aceasta a avut un impact pozitiv asupra calității stagiilor în UE. Cu toate acestea, evaluarea Comisiei a constatat, de asemenea, că se mai pot aduce îmbunătățiri, iar atât Conferința privind viitorul Europei, cât și Parlamentul European au invitat Comisia să îmbunătățească stagiile.

Astăzi, Comisia Europeană ia măsuri și propune **îmbunătățirea condițiilor de muncă pentru stagiari, inclusiv în ceea ce privește remunerarea, incluziunea și calitatea stagiilor în UE**. Inițiativa constă în:

* **o** [**propunere de** **directivă**](https://ec.europa.eu/social/BlobServlet?docId=27475&langId=en) privind îmbunătățirea și asigurarea respectării condițiilor de muncă pentru stagiari și combaterea raporturilor de muncă obișnuite disimulate sub formă de stagii; și
* **o** [**propunere de revizuire**](https://ec.europa.eu/social/BlobServlet?docId=27476&langId=en) **a Recomandării Consiliului din 2014 privind un cadru de calitate pentru stagii** pentru a aborda aspecte legate de calitate și incluziune, cum ar fi remunerarea echitabilă și accesul la protecție socială.

Cele mai recente date fiabile disponibile arată că în 2019 în UE existau în jur de 3,1 milioane de stagiari. Aproximativ jumătate din totalul stagiarilor (1,6 milioane) efectuau stagii remunerate.

**Consolidarea drepturilor stagiarilor**

Directiva propusă va ajuta statele membre să îmbunătățească și să asigure respectarea condițiilor de muncă pentru stagiari, precum și să combată raporturile de muncă obișnuite disimulate sub formă de stagii.

Printre elementele-cheie ale directivei propuse se numără:

* **principiul nediscriminării**, care garantează că stagiarii sunt tratați în mod egal în ceea ce privește condițiile de muncă, inclusiv remunerarea, în raport cu angajații obișnuiți, cu excepția cazului în care tratamentul diferit este justificat de motive obiective, cum ar fi sarcini diferite, responsabilități mai mici, o intensitate a muncii mai scăzută sau ponderea componentei educaționale și de formare;
* **asigurarea faptului că stagiile nu sunt utilizate pentru a disimula raporturi de muncă obișnuite**, prin controale și inspecții; statele membre vor lua în considerare durata ca posibil element indicativ pentru a evalua dacă există o astfel de situație, iar întreprinderile vor trebui să comunice numărul stagiilor, duratele acestora și condițiile de muncă aferente;
* **posibilitatea ca reprezentanții lucrătorilor să acționeze în numele stagiarilor** pentru a le apăra drepturile;
* **obligația statelor membre de a asigura canale prin care stagiarii să raporteze practicile incorecte** și condițiile de muncă precare.

**Stagii mai echitabile și mai favorabile incluziunii**

Recomandarea consolidată a Consiliului se aplică **tuturor** stagiarilor, indiferent de statutul lor profesional, inclusiv stagiilor care fac parte din programele formale de educație și formare și celor necesare pentru accesul la anumite profesii.

Printre elementele-cheie ale Recomandării revizuite a Consiliului se numără:

* **recomandarea unei remunerații echitabile** **pentru stagiari**;
* **asigurarea accesului stagiarilor la protecție socială adecvată**, inclusiv o acoperire corespunzătoare, în conformitate cu legislația națională a statului membru;
* **numirea unui mentor** care să le ofere stagiarilor sprijin și consiliere specifice;
* **promovarea accesului egal la stagii**, incluzând persoanele aflate în situații vulnerabile și asigurând accesibilitatea locurilor de muncă pentru stagiarii cu handicap;
* **autorizarea** **muncii hibride și de la distanță**, asigurând faptul că stagiarii primesc echipamentele necesare;
* **creșterea capacității de inserție profesională** prin orientare profesională suplimentară și stimulente pentru furnizorii de stagii pentru a le oferi stagiarilor un loc de muncă după încheierea stagiului.

Aceste noi elemente se adaugă celor din Recomandarea din 2014 privind un cadru de calitate pentru stagii, cum ar fi publicarea unor anunțuri clare de stagii vacante, încheierea unui acord scris înainte de începerea stagiului care să prevadă condițiile, asigurarea faptului că stagiile nu sunt excesiv de lungi sau repetate, asigurarea faptului că experiența de învățare este o parte esențială, garantarea aspectelor legate de sănătate și siguranță și promovarea recunoașterii ulterioare a stagiilor.

**Etapele următoare**

Propunerea de directivă prezentată de Comisie va fi discutată de Parlamentul European și de statele membre. Odată ce directiva propusă va fi adoptată de colegiuitori, statele membre vor avea la dispoziție doi ani pentru a o integra în legislația națională.

Recomandarea Consiliului va fi prezentată Consiliului spre examinare și adoptare. Ulterior, Comisia va ajuta statele membre să o pună în aplicare și le va invita să furnizeze informații actualizate privind inițiativele, reformele, bunele practici și statisticile naționale.

**Context**

[Cadrul de calitate al UE pentru stagii din 2014](https://eur-lex.europa.eu/legal-content/ro/ALL/?uri=CELEX:32014H0327(01)) stabilește 21 de principii de calitate pentru stagii pe care statele membre sunt invitate să le pună în practică pentru a asigura condiții de învățare și de muncă de înaltă calitate. În [evaluarea efectuată în 2023](https://ec.europa.eu/commission/presscorner/detail/ro/ip_23_71) cu privire la această recomandare a Consiliului, Comisia a constatat că aceasta a avut un impact pozitiv asupra calității stagiilor în UE. În același timp, evaluarea a constatat că se pot aduce îmbunătățiri în ceea ce privește aplicarea, monitorizarea și asigurarea respectării principiilor de calitate ale cadrului.

Se estimează că în UE există aproximativ 3,1 milioane de stagiari (dintre care 1,6 milioane de stagiari plătiți) și se preconizează că cererea de stagii va crește cu cel puțin 16 % până în 2030. Potrivit unui [sondaj Eurobarometru din 2023](https://ec.europa.eu/social/main.jsp?langId=en&catId=89&furtherNews=yes&newsId=10566&pk_source=newsletter&pk_medium=email&pk_campaign=eu_social_newsletter), 78 % dintre tinerii europeni au efectuat cel puțin un stagiu, iar 68 % au declarat că și-au găsit un loc de muncă după aceea. 21 % dintre respondenți au efectuat un stagiu într-un alt stat membru, ceea ce reprezintă o creștere semnificativă față de 2013 (9 %).

Pachetul de măsuri de astăzi dă curs [rezoluției Parlamentului European din iunie 2023](https://www.europarl.europa.eu/doceo/document/TA-9-2023-0239_RO.pdf), prin care se solicită Comisiei să actualizeze cadrul de calitate din 2014, [Conferinței privind viitorul Europei](https://commission.europa.eu/strategy-and-policy/priorities-2019-2024/new-push-european-democracy/conference-future-europe_ro), în cadrul căreia cetățenii UE au solicitat Comisiei să asigure stagii de calitate, și vine în continuarea [Anului European al Tineretului](https://youth.europa.eu/year-of-youth_ro). Totodată, el contribuie la implementarea [Anului european al competențelor](https://year-of-skills.europa.eu/index_en) și completează [Garanția pentru tineret consolidată](https://ec.europa.eu/social/main.jsp?catId=1079&langId=ro) și alte inițiative ale Comisiei de sprijinire a ocupării forței de muncă în rândul tinerilor.

**Pentru informații suplimentare**

[Întrebări și răspunsuri privind îmbunătățirea calității stagiilor în UE](https://ec.europa.eu/commission/presscorner/detail/en/qanda_24_1490)

[Propunerea de directivă](https://ec.europa.eu/social/BlobServlet?docId=27475&langId=en)

[Propunerea de recomandare a Consiliului](https://ec.europa.eu/social/BlobServlet?docId=27476&langId=en)

[Evaluarea impactului](https://ec.europa.eu/social/BlobServlet?docId=27477&langId=en)

[Evaluarea din 2023 a Comisiei cu privire la Recomandarea din 2014](https://ec.europa.eu/social/main.jsp?langId=en&catId=89&newsId=10495&furtherNews=yes&) privind un cadru de calitate pentru stagii

[Pagina Comisiei privind stagiile](https://ec.europa.eu/social/main.jsp?catId=1045&langId=en)

[Anul european al competențelor](https://year-of-skills.europa.eu/index_en)

[Sondaj Eurobarometru privind stagiile](https://ec.europa.eu/commission/presscorner/detail/ro/ip_23_2484)

\*

23 de orașe cărora li s-a acordat eticheta misiunii UE pentru eforturile lor în direcția neutralității climatice

Astăzi, eticheta misiunii UE a fost acordată unui număr de 23 de orașe care fac parte din [misiunea UE pentru orașe inteligente și neutre din punctul de vedere al](https://research-and-innovation.ec.europa.eu/funding/funding-opportunities/funding-programmes-and-open-calls/horizon-europe/eu-missions-horizon-europe/climate-neutral-and-smart-cities_en) impactului asupra climei, una dintre misiunile UE din cadrul programului Orizont Europa. Eticheta recunoaște planurile orașelor de a realiza deja neutralitatea climatică până în 2030 și urmărește să faciliteze accesul la finanțare publică și privată în vederea atingerii acestui obiectiv. [Primele zece orașe](https://ec.europa.eu/commission/presscorner/detail/en/ip_23_4879) au primit marca în octombrie 2023.

Eticheta misiunii UE a fost acordată de Iliana **Ivanova**, comisarul pentru inovare, cercetare, cultură, educație și tineret, în cadrul uneiceremonii cu primari și reprezentanți ai orașelor în cadrul [Zilelor UE ale cercetării și inovării](https://projects.research-and-innovation.ec.europa.eu/en/events/upcoming-events/research-innovation-days/programme), cel mai mare forum din Europa pentru a discuta despre viitorul științei și inovării și pentru a crea soluții împreună cu cetățenii și cu părțile interesate.

Cele 23 orașe care au primit eticheta sunt: **Ioannina, Kalamata, Kozani, Salonic (Grecia), Heidelberg (Germania), Leuven (Belgia), Espoo, Lahti, Lappeenranta, Tampere, Turku (Finlanda), Barcelona, Sevilla (Spania), Pecs (Ungaria), Malmö (Suedia), Guimaraes, Lisabona (Portugalia), Florența, Parma (Italia), Marsilia, Lyon (Franța), Limassol (Cipru) și Izmir (Turcia)**.

Eticheta misiunii UE reprezintă o etapă importantă în activitatea orașelor. Acesta recunoaște dezvoltarea cu succes a contractelor urbane privind clima, care prezintă viziunea generală a orașelor privind neutralitatea climatică și conțin un plan de acțiune, precum și o strategie de investiții. Orașele își încheie contractele urbane privind clima împreună cu părțile interesate de la nivel local, inclusiv cu sectorul privat și cu cetățenii.

**Etapele următoare**

UE va continua să sprijine orașele în eforturile lor de transformare a planurilor lor ambițioase într-o rezervă de proiecte.

Aceasta include un nou sprijin prin intermediul Băncii Europene de Investiții (BEI). Astăzi, Comisia și BEI au anunțat un acord de completare a serviciilor de consiliere financiară furnizate de BEI în mod specific orașelor care participă la misiune, în special celor cărora li s-a acordat eticheta misiunii. Serviciile, inclusiv Asistența europeană pentru energie locală (ELENA) și Asistența comună pentru sprijinirea proiectelor în regiunile europene (JASPERS), sunt suplimentate cu aproape 19 milioane EUR, care vor fi accesibile orașelor participante la misiune prin intermediul unui punct central de contact în cadrul BEI. Acest acord va fi pus în aplicare în viitoarea modificare a programului de lucru Orizont Europa pentru 2024.

În cursul acestui an, Comisia va lansa o „Platformă de capitală a misiunii orașelor”. Această inițiativă va ajuta orașele care au primit eticheta misiunii să pregătească proiecte pentru investiții, le va oferi consiliere neutră cu privire la cele mai bune soluții de finanțare, în strânsă cooperare cu serviciile de consiliere existente, și le va pune în contact cu investitorii. Platforma de capital ar trebui, de asemenea, să transpună strategiile de investiții ale orașelor într-o serie concretă de nevoi de produse și servicii pentru fiecare sector, pentru ca industria să evalueze mai bine cererea și pentru ca întreprinderile mari și mici din UE să își sporească competitivitatea.

Comisia se așteaptă ca alte aproximativ 30 de contracte urbane privind clima să fie prezentate spre revizuire în luna aprilie.

**Istoricul dosarului**

Orașele generează peste 70 % din emisiile de CO2 de la nivel mondial și consumă peste 65 % din energia lumii. Acțiunea urbană este esențială pentru atenuarea schimbărilor climatice și poate contribui în mod semnificativ la accelerarea eforturilor de realizare a angajamentului obligatoriu din punct de vedere juridic de a realiza neutralitatea climatică în UE în ansamblu până în 2050, precum și la obiectivul UE de reducere a emisiilor de gaze cu efect de seră cu 55 % până în 2030 și, la un nivel mai general, de realizare a [Pactului verde european](https://commission.europa.eu/strategy-and-policy/priorities-2019-2024/european-green-deal_en). Scopul misiunii UE pentru orașe inteligente și neutre din punctul de vedere al impactului asupra climei este de a ajuta orașele europene să devină neutre din punct de vedere climatic și să le ofere cetățenilor lor un aer mai curat, transporturi mai sigure și un trafic mai puțin congestionat.

În aprilie 2022, au fost selectate 100 de orașe din UE și 12 orașe din țări asociate la programul Orizont Europa. Ele testează abordări transsectoriale inovatoare, inclusiv în ceea ce privește implicarea cetățenilor, gestionarea părților interesate și guvernanța internă, pentru a-și accelera calea către neutralitatea climatică. Astfel, vor deveni centre de experimentare și inovare ce vor permite tuturor orașelor europene să le urmeze exemplul până cel târziu în 2050.

Elementul central al misiunii este „Contractele urbane privind clima” (CCC) pe care fiecare oraș participant îl dezvoltă și îl pune în aplicare. CCC conțin (1) o parte de angajamente de bază, (2) un plan de acțiune privind neutralitatea climatică și (3) un plan de investiții pentru neutralitatea climatică. Acestea sunt create în comun cu cetățenii și cu părțile interesate, cu ajutorul unei platforme a misiunii (gestionată de proiectul NetZeroCities).

Primele orașe și-au prezentat CCC-urile Comisiei în primăvara anului 2023. La 12 octombrie 2023, 10 de orașe au primit eticheta misiunii: Sønderborg (Danemarca), Mannheim (Germania), Madrid, Valencia, Valladolid, Vitoria-Gasteiz și Zaragoza (Spania), Klagenfurt (Austria), Cluj-Napoca (România) și Stockholm (Suedia).

**Pentru mai multe Informații**

Misiunea[UE: Orașe inteligente și neutre din punctul de vedere al impactului asupra climei](https://research-and-innovation.ec.europa.eu/funding/funding-opportunities/funding-programmes-and-open-calls/horizon-europe/eu-missions-horizon-europe/climate-neutral-and-smart-cities_en)

[Misiunile UE în cadrul programului Orizont Europa](https://research-and-innovation.ec.europa.eu/funding/funding-opportunities/funding-programmes-and-open-calls/horizon-europe/eu-missions-horizon-europe_en)

Comunicat[de presă: Zece orașe europene au primit eticheta misiunii UE pentru planurile lor de a deveni neutre din punct de vedere climatic cel târziu în 2030](https://ec.europa.eu/commission/presscorner/detail/en/IP_23_4879)


[Fișă informativă – Orașe pe calea spre neutralitatea climatică](https://research-and-innovation.ec.europa.eu/document/04c8d003-6818-476f-8d15-cb54f4aa97e5_en)

[Material video – Misiunea UE „Orașe”: Misiune în curs](https://www.youtube.com/watch?v=L6CMgrLYP6w)

*”Felicitări tuturor celor 23 de orașe pentru această realizare! Eticheta este o recunoaștere a eforturilor depuse și a angajamentului dumneavoastră de a face ca orașele dumneavoastră să devină neutre din punct de vedere climatic și locuri mai bune de locuit. Aștept cu interes proiectele concrete pe care le dezvoltați pe măsură ce înaintați către o Europă mai competitivă, mai ecologică și mai echitabilă. Vom continua să vă sprijinim în această călătorie.” Iliana Ivanova, comisar european pentru inovare, cercetare, cultură, educație și tineret*

\*

Comisia și comunitatea de cercetare elaborează orientări privind utilizarea responsabilă a inteligenței artificiale generative în cercetare

Comisia a prezentat, în comun cu țările și cu părțile interesate din Spațiul european de cercetare, un set de [orientări](https://research-and-innovation.ec.europa.eu/document/2b6cf7e5-36ac-41cb-aab5-0d32050143dc_en) pentru a sprijini comunitatea europeană de cercetare în privința utilizării responsabile a inteligenței artificiale (IA) generative. Deși [instrumentele de IA](https://research-and-innovation.ec.europa.eu/research-area/industrial-research-and-innovation/key-enabling-technologies/artificial-intelligence-ai-science_en) generativă oferă rapiditate și comoditate în producerea de texte, de imagini și de programe informatice, cercetătorii trebuie, de asemenea, să țină seama de limitările tehnologiei, inclusiv de potențialul de plagiat, de dezvăluirea de informații sensibile sau de prejudecățile inerente ale modelelor.

Margrethe **Vestager**, vicepreședinta executivă pentru o Europă pregătită pentru era digitală, a declarat: *„Ne reafirmăm angajamentul în favoarea unei inovări facilitate și impulsionate de IA. Vom face tot ce ne stă în putință pentru a construi un ecosistem de IA înfloritor în Europa. Cu aceste orientări, încurajăm comunitatea de cercetare să utilizeze IA generativă pentru a contribui la energizarea activităților științifice din Europa și a aplicațiilor acestora, în beneficiul societății și pentru noi toți.”*

Iliana **Ivanova**, comisarul pentru inovare, cercetare, cultură, educație și tineret, a declarat: *„IA generativă poate impulsiona foarte mult cercetarea, dar utilizarea sa necesită transparență și responsabilitate. Aceste orientări au scopul de a susține integritatea științifică și de a menține încrederea publicului în știință în contextul progreselor tehnologice rapide. Fac apel la comunitatea științifică să ni se alăture pentru a transforma aceste orientări în norme de referință pentru cercetarea europeană.”*

Dată fiind răspândirea rapidă a utilizării acestei tehnologii în toate domeniile, inclusiv în domeniul științific, recomandările cuprinse în orientări abordează oportunități și provocări esențiale, pe baza principiilor privind integritatea cercetării, oferind îndrumare cercetătorilor, organizațiilor și finanțatorilor, pentru o abordare comună în întreaga Europă. Întrucât IA generativă evoluează în mod constant, aceste orientări vor fi actualizate pe baza feedback-ului primit regulat de la comunitatea științifică și de la părțile interesate, care își pot împărtăși opiniile [aici](https://ec.europa.eu/eusurvey/runner/feedback_GenAIResearch).

Noul [Regulament privind inteligența artificială](https://ec.europa.eu/commission/presscorner/detail/ro/ip_23_6473) al UE introduce, de asemenea, norme specifice pentru modelele de IA de uz general, inclusiv pentru modelele de IA generativă de mari dimensiuni. Aceste noi obligații vor asigura transparența de-a lungul lanțului valoric și vor fi operaționalizate prin coduri de practică. Noul [Oficiu pentru IA](https://digital-strategy.ec.europa.eu/ro/policies/ai-office) va juca un rol esențial în punerea în aplicare a Regulamentului privind inteligența artificială, inclusiv în ceea ce privește normele pentru modelele de IA de uz general.

[Pachetul privind inovarea în domeniul IA](https://ec.europa.eu/commission/presscorner/detail/ro/ip_24_383), lansat în ianuarie 2024, oferă sprijin financiar special pentru IA generativă și include, de asemenea, inițiative de atragere, de formare și de păstrare a specialiștilor în IA generativă.

Pentru mai multe detalii, vă rugăm să consultați [fișa informativă](https://research-and-innovation.ec.europa.eu/document/edc8027b-2811-4347-82f4-fa8b29ece534_en) și [știrea](https://research-and-innovation.ec.europa.eu/news/all-research-and-innovation-news/guidelines-responsible-use-generative-ai-research-developed-european-research-area-forum-2024-03-20_en) noastră.

\*

Zece regiuni ale UE au fost selectate în cadrul pilonului 2 al mecanismului de stimulare a talentelor, pentru a le ajuta la atenuarea efectelor schimbărilor demografice

Comisia Europeană a selectat astăzi, 20 martie, 10 regiuni ale UE care riscă să intre într-o „capcană a dezvoltării talentelor” și care vor primi sprijin adaptat în cadrul [**mecanismului de stimulare a talentelor**](https://ec.europa.eu/regional_policy/policy/communities-and-networks/harnessing-talent-platform/talent-booster-mechanism_en) pentru a le ajuta să atenueze efectele schimbărilor demografice și ale plecării populației mai tinere.

După publicarea unei cereri de exprimare a interesului în decembrie 2023, un comitet de experți ai Comisiei a analizat provocările și nevoile fiecărei regiuni, precum și motivația regiunilor de a beneficia de sprijin din partea experților. Au fost selectate 10 regiuni din opt state membre: Nord-Vest (România), Castilla y León (Spania), Campania (Italia), Norte (Portugalia), Extremadura (Spania), Centre-Val de Loire (Franța), Região Autónoma dos Açores (Portugalia), Pohjois-Savo (Finlanda), Thessalia (Grecia) și Banská Bystrica (Slovacia).

Aceste regiuni vor beneficia de analize detaliate, de recomandări de politică și de planuri de acțiune adaptate pentru a aborda provocările lor demografice și teritoriale specifice, și vor fi sprijinite prin consiliere din partea experților OCDE.

Sprijinul acordat în cadrul pilonului 2 al mecanismului de stimulare a talentelor **vizează în mod specific regiunile expuse riscului de a intra în așa-numita „capcană a dezvoltării talentelor”** – plecarea populației mai tinere, ceea ce duce la o scădere a populației în vârstă de muncă, la un număr scăzut de absolvenți de studii universitare și de învățământ superior și la dificultăți în păstrarea talentelor.

În cadrul pilonului 1 al mecanismului de stimulare a talentelor, 10 regiuni aflate deja într-o „capcană a dezvoltării talentelor” au fost selectate în luna noiembrie a anului trecut pentru a primi asistență tehnică drept ajutor pentru crearea de cadre concrete în scopul abordării impactului schimbărilor demografice.

Mecanismul de stimulare a talentelor, bazat pe opt piloni, a fost introdus prin [Comunicarea intitulată „Valorificarea talentelor în regiunile Europei”](https://ec.europa.eu/regional_policy/information-sources/publications/communications/2023/harnessing-talent-in-europe-s-regions_en). Mecanismul sprijină regiunile UE afectate de declinul accelerat al populației în vârstă de muncă, în ceea ce privește formarea, păstrarea și atragerea persoanelor cu competențele necesare pentru a atenua impactul tranziției demografice.

\*

Comisia ia măsuri pentru a stimula biotehnologia și producția biotehnologică în UE

 Comisia a propus o serie de **acțiuni specifice** pentru **stimularea biotehnologiei și a biotehnologiei în UE**. [Comunicarea privind **construirea viitorului prin natura sa**](https://research-and-innovation.ec.europa.eu/document/download/47554adc-dffc-411b-8cd6-b52417514cb3_en)identifică provocările și barierele și propune abordarea acestora, în conformitate cu [Comunicarea privind competitivitatea pe termen lung a UE](https://ec.europa.eu/commission/presscorner/detail/en/ip_23_1668).

Progresele în domeniul științelor vieții, sprijinite de digitalizare și de inteligența artificială (IA), precum și potențialul soluțiilor bazate pe biologie de a rezolva problemele societale, de a face din biotehnologie și biotehnologie unul dintre **cele mai promițătoare domenii tehnologice ale acestui secol**. Ele pot ajuta UE să **își modernizeze sectoarele agriculturii, silviculturii, energiei, alimentelor și hranei pentru animale și industria** sa. În plus, aceste tehnologii pot contribui la o Uniune mai competitivă și mai rezilientă, care oferă asistență medicală mai bună cetățenilor săi și reușește în tranziția verde și cea digitală.

**Valorificarea beneficiilor sectorului biotehnologiei și al biotehnologiei**

Sectorul biotehnologiei și al biotehnologiei din UE se confruntă cu mai multe provocări: cercetarea și transferul de tehnologie către piață, complexitatea reglementării, accesul la finanțare, competențele, obstacolele din lanțul valoric, proprietatea intelectuală, acceptarea publică și securitatea economică.

Acesta este motivul pentru care Comisia propune un set de acțiuni:

* **Mobilizarea cercetării și stimularea inovării:** Pentru a contribui la identificarea factorilor determinanți și a blocajelor în calea inovării și a adoptării tehnologiei, Comisia a lansat un studiu pentru a investiga poziția UE în comparație cu alți lideri mondiali în ceea ce privește generarea și transferul către industria biotehnologică. Pentru a facilita o utilizare mai productivă a infrastructurilor de cercetare, Comisia va explora modalități de accelerare a dezvoltării și utilizării Acceleratorului pentru inovare și biologie sintetică în domeniul biotehnologiei industriale (EU IBISBA) ca depozit digital de încredere și rețea de servicii pentru acest sector.
* **Stimularea cererii de pe piață:** Pentru a reuși pe piață, bioprodusele trebuie să își demonstreze impactul mai scăzut asupra mediului în comparație, de exemplu, cu produsele petrochimice. Comisia va revizui evaluarea produselor bazate pe combustibili fosili și a bioproduselor pentru a asigura echivalența tratamentului și pentru a include metodologii de stocare a carbonului în materialele de construcție. **Pentru**a accelera înlocuirea materiilor prime fosile și pentru **a stimula cererea și introducerea pe piață a produselor biofabricate**, Comisia va efectua o evaluare aprofundată a impactului fezabilității **cerințelor privind conținutul de origine biologică în anumite categorii de produse și în achizițiile publice**. În plus, Comisia va analiza modul în care produsele nealimentare biofabricate s-ar putea poziționa mai bine prin etichetarea bioproduselor.
* **Raționalizarea căilor de reglementare:** Comisia va evalua modul în care legislația UE și punerea sa în aplicare ar putea fi raționalizate în continuare pentru a reduce orice fragmentare, pentru a explora o eventuală simplificare și pentru **a scurta timpul necesar pentru introducerea pe piață a** inovațiilor biotehnologice; precum și obstacolele de reglementare care apar la nivel național sau la alte niveluri de guvernanță care împiedică o piață unică eficace. Studiul va pune bazele **unei posibile legi a UE privind biotehnologia**. De asemenea, până la sfârșitul anului 2024, Comisia va depune eforturi în vederea instituirii unui **centru de biotehnologie al UE**, un instrument operațional pentru ca întreprinderile din domeniul biotehnologiei să navigheze prin intermediul cadrului de reglementare și să identifice sprijinul pentru extindere. Comisia va promova în continuare instituirea unor **spații de testare în materie de reglementare** care să permită testarea unor soluții noi într-un mediu controlat pentru o perioadă limitată de timp, sub supravegherea autorităților de reglementare, ca modalitate de a aduce rapid mai multe soluții pe piață.
* **Stimularea investițiilor publice și private: UE**dispune de o gamă largă de instrumente de finanțare pentru a sprijini biotehnologia și biotehnologia, cum ar fi Orizont Europa, inclusiv întreprinderea comună pentru bioeconomia circulară în Europa (CBE JU) și întreprinderea comună „Inițiativa pentru inovare în domeniul sănătății”; EU4Health; Fondul pentru inovare, și acum și platforma „Tehnologii strategice pentru Europa” (STEP). **Pentru a dezvolta și a extinde inovațiile** care au potențialul de a crea noi piețe, Comisia va pleda pentru includerea unor provocări specifice în domeniul biotehnologiei și al biotehnologiei în programul de lucru accelerator al Consiliului European pentru Inovare (CEI) pentru 2025. În conformitate cu recenta declarație a Eurogrupului privind uniunea piețelor de capital, Comisia va lansa **un studiu până la sfârșitul anului 2024 pentru a identifica barierele și modalitățile de sprijinire a consolidării fondurilor de investiții**, a **burselor de valori și a infrastructurii post-tranzacționare** pentru a permite dezvoltarea amplorii necesare, a consolida baza de cunoștințe, a crea rezerve mai profunde de lichidități și a contribui la reducerea costurilor de finanțare pentru întreprinderile cu creștere puternică.
* **Consolidarea competențelor în domeniul biotehnologiei:** Parteneriatele la scară largă și regionale pentru competențe pot juca un rol semnificativ în furnizarea de **oportunități de perfecționare și recalificare în domeniul biotehnologiei și al biotehnologiei**. Ar putea fi explorat un parteneriat specific la scară largă pentru biotehnologie și biotehnologie, care poate fi cofinanțat prin activitatea Alianțelor Planului de acțiune al programului Erasmus +. Numărul tot mai mare de alianțe dinamice ale universităților europene și de parteneriate și alianțe Erasmus + pentru inovare poate, de asemenea, să consolideze dezvoltarea competențelor necesare în sectorul biotehnologiei.
* **Elaborarea și actualizarea standardelor:** Comisia va continua să încurajeze elaborarea și actualizarea standardelor europene în domeniul biotehnologiei și al biotehnologiei pentru a facilita accesul pe piață și inovarea.
* **Sprijinirea colaborării și a sinergiilor:** Comisia va încuraja implementarea tehnologiilor legate de procesele biotehnologice și de bioproducție în toate regiunile UE prin intermediul văilor regionale de inovare relevante.
* **Încurajarea implicării și a cooperării internaționale.** Comisia va analiza posibilitatea de a lansa parteneriate internaționale în domeniul biotehnologiei și al biotehnologiei cu parteneri internaționali cheie, cum ar fi SUA, India, Japonia și Coreea de Sud, pentru a colabora în domeniul cercetării și transferului de tehnologie și pentru a explora posibilitățile de cooperare strategică pe teme legate de reglementare și de accesul pe piață. Prin intermediul Global Gateway și în conformitate cu strategia sa în domeniul sănătății la nivel mondial, Comisia va promova parteneriatele existente cu Africa, America Latină și zona Caraibilor în ceea ce privește fabricarea de produse medicale, cu scopul de a diversifica lanțurile de aprovizionare globale, de a depăși deficitele de produse medicale esențiale și de a reduce povara globală reprezentată de boli.
* **Utilizarea IA și a IA generativă:** Comisia va sprijini schimburile structurate cu părțile interesate pentru a accelera adoptarea IA, în special a IA generativă, în biotehnologie și bioproducție (în contextul GenAI4EU). De asemenea, în cursul anului 2024, Comisia va sensibiliza publicul cu privire la facilitarea accesului la supercalculatoarele EuroHPC pentru întreprinderile nou-înființate din domeniul IA și comunitatea științifică și de inovare.
* **Revizuirea strategiei în domeniul bioeconomiei:** Comisia va revizui Strategia UE în domeniul bioeconomiei până la sfârșitul anului 2025. Revizuirea va ține seama de provocările societale, demografice și de mediu actuale, consolidând dimensiunea industrială a bioeconomiei și legăturile acesteia cu biotehnologia și bioproducția, pentru a contribui la consolidarea economiei UE.

**Pentru mai multe Informații**

[Comunicarea „Construirea viitorului cu natura: Stimularea biotehnologiei și a biotehnologiei în UE](https://research-and-innovation.ec.europa.eu/document/download/47554adc-dffc-411b-8cd6-b52417514cb3_en)

[Întrebări și răspunsuri](https://ec.europa.eu/commission/presscorner/detail/en/QANDA_24_1571)

[Fișă informativă](https://ec.europa.eu/commission/presscorner/detail/en/FS_24_1601)

[Biotehnologie – Comisia Europeană](https://single-market-economy.ec.europa.eu/sectors/biotechnology_en)

\*

Comisia plătește Ucrainei prima tranșă de 4,5 miliarde EUR, sub formă de finanțare-punte, în cadrul Mecanismului pentru Ucraina

Prin această finanțare-punte excepțională, UE pune la dispoziția Ucrainei lichiditatea atât de necesară pentru a ajuta la finanțarea funcționării statului, cum ar fi salariile din sectorul public, pensiile și furnizarea de servicii publice de bază, astfel încât țara să poată continua să își concentreze eforturile asupra câștigării războiului. De asemenea, Ucraina a prezentat Planul pentru Ucraina oficial, care pregătește terenul pentru plăți regulate în cadrul mecanismului, condiționate de agenda de reforme și de investiții a Ucrainei pentru următorii patru ani. Ca etapă următoare, Comisia va evalua rapid Planul pentru Ucraina și va prezenta o propunere de decizie de punere în aplicare a Consiliului pentru ca acest plan să fie aprobat drept condiții de acces la plățile regulate.

În urma întâlnirii sale cu prim-ministrul ucrainean, Denis Șmîhal, președinta Comisiei, Ursula **von der Leyen**, a declarat: „*Astăzi este o zi fastă pentru Ucraina, deoarece sunt acordate mai multe fonduri ale UE pentru a răspunde nevoilor urgente. Comisia tocmai a plătit Ucrainei o primă tranșă de 4,5 miliarde EUR din cadrul mecanismului. Această plată, sub forma unei finanțări-punte, este esențială pentru a ajuta Ucraina să mențină funcționarea statului în acest moment dificil. Ucraina a prezentat, de asemenea, Planul pentru Ucraina. Aceasta este o reușită cu atât mai impresionantă cu cât Mecanismul pentru Ucraina a intrat în vigoare cu doar 19 zile în urmă. Planul prezintă modul în care Ucraina poate reveni la o creștere rapidă și poate începe să recupereze pierderile cauzate de război. Cu acest plan, Ucraina a pus o bază solidă pentru sprijinul UE, până la sfârșitul anului 2027.”*

Uniunea Europeană a dovedit o unitate fără precedent în condamnarea acțiunilor Rusiei și în acordarea de sprijin Ucrainei. Până în prezent, UE, statele sale membre și instituțiile financiare europene au oferit împreună un sprijin amplu Ucrainei și poporului său, care se ridică la aproape 98 de miliarde EUR de la începutul războiului de agresiune al Rusiei. Acesta include sprijinul pus la dispoziție pentru a răspunde nevoilor a aproximativ 4 milioane de refugiați ucraineni aflați în statele membre ale UE. De asemenea, include și prima plată, de 4,5 miliarde EUR, în cadrul Mecanismului pentru Ucraina, care a intrat în vigoare la 1 martie 2024 - la o lună de la acordul politic privind revizuirea cadrului financiar multianual la care s-a ajuns cu ocazia reuniunii extraordinare a Consiliului European din 1 februarie 2024.

Un comunicat de presă cu mai multe informații este disponibil [online](https://ec.europa.eu/commission/presscorner/detail/en/ip_24_1579).

\*

Comisia se pregătește pentru reformele și revizuirea politicilor înainte de extindere

Comunicarea contribuie la procesul de dezbatere în curs privind reformele interne pe care UE va trebui să le realizeze pentru a se pregăti pentru o Uniune extinsă, în ceea ce privește politicile, bugetul și guvernanța, protejând în același timp valorile noastre fundamentale. Documentul pune bazele revizuirilor politicii premergătoare extinderii anunțate de președinta **von der Leyen** în discursul său din 2023 privind starea Uniunii.

Pe măsură ce se extinde, UE trebuie să se devină mai solidă. Trebuie să începem să ne pregătim astăzi pentru Uniunea de mâine și să utilizăm extinderea ca un catalizator al progresului. Întreaga Europă a avut de câștigat de pe urma extinderii, care a făcut din UE cea mai mare piață integrată din lume. Aceasta a deschis fluxurile comerciale și financiare, contribuind astfel la creșterea economică atât în UE, cât și în țările în curs de aderare, și a consolidat ponderea UE în afacerile globale.

Deși reformele erau necesare și înainte, odată cu extinderea, ele devin indispensabile.

Pregătirea pentru o Uniune mai mare

Extinderea este în interesul strategic al Uniunii. În ciuda provocărilor pe care le aduce, avantajele unui proces de extindere bine gestionat vizează domenii diverse, precum geopolitica, economia, mediul, domeniul social și democrația. UE a gestionat cu succes extinderile anterioare, adaptând politicile UE înainte de aderare, asigurând un proces de aderare riguros, oferind asistență specifică și – acolo unde a fost necesar – permițând perioade de tranziție.

Pentru ca aceste beneficii să se materializeze, atât UE, cât și statele membre care aspiră la aderare trebuie să fie bine pregătite, iar procesul de aderare trebuie să se bazeze în continuare pe merite. În acest sens, sunt necesare o voință și un angajament la nivel politic absolute și susținute, în primul rând din partea țărilor implicate în procesul de aderare, dar și din partea UE însăși. Valorificând lecțiile învățate din extinderile anterioare și îmbunătățind în continuare politicile în configurația actuală de 27 de state membre, devenim totodată mai bine pregătiți pentru o Uniune mai mare. În special, integrarea treptată a devenit un element important în pregătirea țărilor candidate sau potențial candidate cu mult înainte de aderare.

**Valori**

Respectarea democrației, a statului de drept și a drepturilor fundamentale reprezintă piatra de temelie a UE. Aceasta trebuie să însoțească o transformare profundă în țările implicate în procesul de aderare. Aceste valori continuă să le ghideze în acest sens. UE își consolidează instrumentele pentru a se asigura că statul de drept este respectat în mod consecvent în întreaga Uniune și după aderare.

**Politici**

Deși pot apărea provocări, o Uniune mai mare multiplică numeroasele avantaje ale pieței unice. Pentru ca aceste avantaje să se materializeze în favoarea cetățenilor și a întreprinderilor, procesul de extindere trebuie însă să fie bine pregătit.

Comunicarea de astăzi pune accentul pe următoarele elemente:

* **îmbunătățirea conectivității**: o Uniune mai mare va consolida conectivitatea fizică, ceea ce va duce la costuri logistice mai mici și la fluidizarea fluxurilor comerciale. Acest lucru va genera beneficii economice concrete pentru consumatori și întreprinderi. O mare parte din aceste progrese vor depinde de disponibilitatea unor investiții private și publice suficiente și de convergența în materie de reglementare. În cadrul revizuirii politicilor se poate examina, de exemplu, modul în care inițiativele de politică menite să sporească reziliența printr-o inovare industrială revoluționară ar putea căpăta o anvergură mai mare și beneficia de un sprijin sporit din partea proiectelor importante de interes european comun;
* **respectarea angajamentelor noastre în materie de climă și mediu:** o Uniune mai mare are potențialul de a contribui în mod pozitiv la abordarea schimbărilor climatice și a pierderii biodiversității. Țările implicate în procesul de aderare au, de asemenea, un potențial ridicat în ceea ce privește energiile regenerabile și eficiența energetică. În cadrul revizuirii politicilor ar trebui să se analizeze ce noi provocări pot fi abordate de politica UE în domeniul climei și al politicii industriale verzi, protejând în același timp ambițiile noastre și asigurând previzibilitatea;
* **îmbunătățirea calității și securității alimentelor:** una dintre principalele provocări ale viitoarei extinderi va fi consolidarea capacității politicii agricole comune a UE de a sprijini un model sustenabil și competitiv de producție agroalimentară, răspunzând în același timp nevoilor fermierilor și varietății modelelor agricole. În cadrul revizuirilor politicilor se va examina capacitatea țărilor candidate și potențial candidate de a aplica legislația UE privind schemele de sprijin direct pentru ferme și de a pune în aplicare organizarea comună a piețelor pentru diverse produse agricole;
* **crearea condițiilor necesare pentru convergența socială, economică și teritorială:** apartenența la UE aduce beneficii concrete economiei, cum ar fi reducerea costurilor tranzacțiilor, stimularea investițiilor, îmbunătățirea comerțului intraregional, creșterea economică și consolidarea drepturilor sociale. De asemenea, aceasta oferă acces la piețe financiare mai mari și mai diversificate, reducând astfel costurile de finanțare și oferind consumatorilor mai multe opțiuni și prețuri mai mici. Pentru a aborda provocările legate de guvernanța politicilor de convergență economică, socială și teritorială în cazul unui grup mai larg de state membre, în cadrul revizuirii politicilor va trebui să se reflecteze, printre altele, asupra eliminării lacunelor legislative și a celor legate de asigurare a respectării legislației;
* **punerea în aplicare a unor angajamente ferme în materie de securitate, migrație și gestionare a frontierelor:** într-un context geopolitic din ce în ce mai dificil, o Uniune mai mare ar avea un rol mai important pe scena mondială și în contexte multilaterale, dacă va fi în măsură să acționeze într-un mod concertat, rapid și decisiv. Această unitate și agilitate pe plan extern necesită, în primul rând, o viziune comună și un nivel ridicat de convergență în materie de analiză și opinii între statele membre. Cu toate acestea, o Uniune mai mare ar putea, cel puțin într-o primă etapă, să aducă o mai mare diversitate de interese și de programe de politică externă. În cadrul revizuirilor politicilor ar trebui să se analizeze credibilitatea și capacitatea Uniunii de a acționa, care depind în mod esențial de eficiența procesului decizional.

**Buget**

Impactul financiar precis al extinderii va depinde în primul rând de calendarul și amploarea extinderii, precum și de rezultatul negocierilor de aderare pe baza meritelor. În orice caz, extinderea ar trebui luată în considerare în reflecțiile privind următorul buget pe termen lung. Următoarele programe de cheltuieli ale UE ar trebui elaborate ținând seama de viitoarea extindere. În paralel, va fi necesar totodată să se analizeze modul în care instrumentele de preaderare pot fi ajustate pentru a fi mai bine pregătite pentru aderare și pentru tranziția către participarea la fondurile UE.

**Guvernanță**

Începând din 2022, s-a reflectat cu privire la reformele instituționale ale UE. Având în vedere perspectiva extinderii, această dezbatere a căpătat un nou caracter de urgență. Comisia și-a exprimat sprijinul pentru modificarea tratatului „dacă și acolo unde este necesar”, însă aceasta consideră că guvernanța UE poate fi îmbunătățită rapid prin utilizarea la maximum a potențialului tratatelor actuale, recurgându-se, de exemplu, la „clauzele pasarelă” care permit trecerea de la unanimitate la votul cu majoritate calificată în cadrul Consiliului în domenii-cheie. De asemenea, va trebui să se țină seama de viitorul volum de lucru în materie de asigurare a respectării legislației, care este esențial pentru menținerea integrității și a funcționării Uniunii Europene și a pieței sale unice.

**Context**

O Uniune Europeană mai mare deține un potențial politic și economic semnificativ. Maximizarea acestor oportunități va depinde de capacitatea noastră de a identifica, a defini și a anticipa domeniile care necesită îmbunătățiri și de a stabili o strategie clară cu privire la modul în care vom avansa pe căile paralele ale extinderii și reformelor UE.

Comunicarea de astăzi lansează activitatea de revizuire aprofundată a politicilor, anunțată de președinta **von der Leyen** în discursul său din 2023 privind starea Uniunii. Comisia va efectua aceste revizuiri la începutul anului 2025. Revizuirile pot lua forme diferite în funcție de sectoare și vor beneficia de contribuțiile părților interesate cu privire la impactul specific al unei Uniuni mai mari asupra politicilor individuale. În funcție de rezultatul revizuirilor, o a doua etapă a acestui proces ar putea consta în prezentarea de propuneri substanțiale de reformă în fiecare sector, inclusiv pregătirea propunerii Comisiei pentru următorul buget pe termen lung.

**Informații suplimentare**

<https://commission.europa.eu/publications/communication-pre-enlargement-reforms-and-policy-reviews_en>

\*

Turism: Consiliul își dă aprobarea finală cu privire la regulamentul privind închirierile de locuințe pe termen scurt

Consiliul a adoptat astăzi un regulament privind colectarea și schimbul de date pentru serviciile de închiriere de locuințe pe termen scurt. Acest act legislativ va spori transparența în domeniul închirierilor de locuințe pe termen scurt și va ajuta autoritățile publice să reglementeze această parte tot mai importantă a sectorului turismului. Aceasta este ultima etapă a procesului decizional.

*Regulamentul privind închirierea de locuințe pe termen scurt este un element important în asigurarea unei mai mari transparențe în domeniul închirierii pe termen scurt și în sprijinirea autorităților publice în promovarea turismului durabil. Colectarea și schimbul de date vor permite punerea în aplicare a unor politici locale eficace și proporționale pentru a aborda provocările și oportunitățile asociate sectorului închirierilor pe termen scurt. Regulamentul asigură un echilibru între promovarea inovării și protejarea comunităților. El permite o concurență loială în cadrul sectorului, garantând consumatorilor calitate în același timp. Pe ansamblu, acest regulament va contribui la un ecosistem turistic mai sustenabil și va sprijini tranziția digitală a acestuia. -* Valérie De Bue, ministra valonă al turismului

**Transparența și colectarea datelor**

Noile norme introduc cerințe armonizate de înregistrare pentru gazde și pentru proprietățile închiriate pe termen scurt, inclusiv acordarea unui număr unic de înregistrare care să fie afișat pe site-urile imobiliare și pe platformele online. Gazdele vor transmite informații simple pentru a obține acest număr de înregistrare, care va fi obligatoriu pentru furnizarea de servicii de închiriere de locuințe pe termen scurt. Platformele online vor trebui să furnizeze periodic informații unui punct unic de intrare digital din statele membre cu privire la activitățile de închiriere ale gazdelor lor. Aceasta va ajuta autoritățile competente să elaboreze statistici fiabile și să ia măsuri de reglementare în cunoștință de cauză.

Etapele următoare

În urma aprobării astăzi de către Consiliu a poziției Parlamentului European, actul legislativ este adoptat.

După semnarea de către președinta Parlamentului European și președintele Consiliului, regulamentul se va publica în *Jurnalul Oficial al Uniunii Europene* și va intra în vigoare în a douăzecea zi de la data publicării. Regulamentul se aplică după 24 luni de la intrarea sa în vigoare.

**Context**

Închirierea de apartamente, case sau camere pentru perioade scurte de timp a devenit o formă comună de cazare pentru turiști și călători. Platformele online au impulsionat utilizarea acestor servicii, care reprezintă actualmente aproape un sfert din numărul total de unități turistice de cazare din UE. Acest regulament se limitează la armonizarea creării unui sistem de înregistrare ușor de utilizat cu dispoziții comune și nu are ca scop reglementarea accesului pe piață pentru aceste activități.

* [Versiune finală](https://data.consilium.europa.eu/doc/document/ST-16402-2023-INIT/en/pdf)
* [Abordarea generală a Consiliului](https://data.consilium.europa.eu/doc/document/ST-6522-2023-INIT/ro/pdf)
* [Propunerea Comisiei](https://data.consilium.europa.eu/doc/document/ST-14741-2022-INIT/ro/pdf)
* [Protecția consumatorilor – Drepturile călătorilor (informații generale)](https://www.consilium.europa.eu/ro/policies/consumer-protection/#travel)

\*

Rusia/Ucraina: declarația Înaltului Reprezentant, în numele UE, cu privire la alegerile prezidențiale din Rusia și la inaplicabilitatea acestora pe teritoriul Ucrainei

Alegerile prezidențiale organizate de Rusia în perioada 15-17 martie au avut loc într-un mediu extrem de cenzurat, agravat și de războiul ilegal de agresiune al Rusiei împotriva Ucrainei.

Autoritățile ruse au continuat să intensifice represiunea internă sistematică prin reprimarea în și mai mare măsură a politicienilor din opoziție, a organizațiilor societății civile, a mass-mediei independente și a altor voci critice cu ajutorul unor instrumente legislative represive și a pedepselor cu închisoarea motivate politic. Moartea șocantă a opozantului politic Alexei Navalnîi, care a survenit înaintea alegerilor, este încă un simbol al acestei represiuni accelerate și sistematice. Alegerile s-au desfășurat într-un spațiu politic tot mai limitat, ceea ce a condus la o creștere alarmantă a încălcărilor drepturilor civile și politice și a împiedicat mulți candidați să participe, fiind incluși aici toți cei care se opun războiului ilegal de agresiune al Rusiei. Acest lucru i-a privat pe alegătorii ruși de posibilitatea unei alegeri reale și le-a limitat considerabil accesul la informații fiabile. Uniunea Europeană va continua să sprijine activitatea importantă a organizațiilor societății civile din Rusia, a apărătorilor drepturilor omului și a mass-mediei independente.

Uniunea Europeană regretă decizia autorităților ruse de a nu invita observatori ai OSCE/ODIHR la alegerile sale. Acest lucru contravine angajamentelor asumate de Rusia în cadrul OSCE și face ca alegătorii și instituțiile ruse să nu fi putut beneficia de o evaluare imparțială și independentă a acestor alegeri.

În plus, Uniunea Europeană condamnă cu fermitate desfășurarea ilegală de așa-numite „alegeri” pe teritoriile Ucrainei pe care Rusia le-a ocupat temporar: Republica Autonomă Crimeea și orașul Sevastopol, precum și părți din regiunile Donețk, Luhansk, Zaporijia și Herson. Așa-numitele „alegeri” din aceste teritorii reprezintă încă o încălcare vădită de către Rusia a dreptului internațional, inclusiv a Cartei ONU, precum și a independenței, suveranității și integrității teritoriale ale Ucrainei. Făcând trimitere la cele două rezoluții ale Adunării Generale a ONU din 12 octombrie 2022 și 27 martie 2014, îndemnăm Rusia să respecte frontierele și suveranitatea recunoscute la nivel internațional ale Ucrainei. Uniunea Europeană repetă faptul că nu recunoaște și nu va recunoaște niciodată nici organizarea acestor așa-numite „alegeri” pe teritoriul Ucrainei, nici rezultatele acestora. Aceste alegeri sunt nule și neavenite și nu pot produce niciun efect juridic. Conducerea politică a Rusiei și cei implicați în organizarea lor vor fi confruntați cu consecințele acestor acțiuni ilegale.

Uniunea Europeană își reafirmă sprijinul fără echivoc pentru independența, suveranitatea și integritatea teritorială ale Ucrainei în cadrul frontierelor sale recunoscute la nivel internațional. Rusia trebuie să pună capăt războiului ilegal de agresiune împotriva Ucrainei și să își retragă imediat, complet și necondiționat forțele și echipamentele militare de pe întregul teritoriu al Ucrainei.

\*

Măsuri de protecție împotriva SLAPP: undă verde definitivă pentru actul legislativ al UE privind protecția jurnaliștilor și a apărătorilor drepturilor omului

Consiliul a adoptat astăzi un act legislativ pentru a proteja persoanele care se exprimă deschis în legătură cu chestiuni de interes public împotriva acțiunilor în justiție abuzive menite să le reducă la tăcere.

Persoanele care sunt vizate de așa-numitele acțiuni strategice în justiție împotriva mobilizării publice („SLAPP”), în general jurnaliști și apărători ai drepturilor omului, vor beneficia de o serie de măsuri și garanții procesuale. Aceste măsuri și garanții se vor aplica în cazul cererilor vădit neîntemeiate sau al procedurilor judiciare abuzive în litigiile civile cu implicații transfrontaliere.

Garanții procesuale

Persoanele vizate de acțiuni de tip SLAPP pot solicita instanței să respingă o cerere vădit neîntemeiată cât mai devreme posibil. În cazul în care se constată că procedura are un caracter abuziv, instanța poate decide că reclamantul trebuie să suporte cheltuielile de judecată, inclusiv cheltuielile de reprezentare juridică suportate de victima acțiunii de tip SLAPP. Pentru a se asigura faptul că pârâtul va fi despăgubit, instanța poate, de asemenea, să oblige reclamantul să furnizeze o garanție financiară care să acopere cheltuielile de judecată și, în cazul în care dreptul intern prevede acest lucru, prejudiciul suferit de pârât.

Instanțele trebuie să se pronunțe cu celeritate cu privire la respingerea rapidă a unei cauze și la furnizarea unei garanții financiare.

Pentru a descuraja astfel de acțiuni în justiție abuzive, instanța poate decide, de asemenea, să îi aplice părții care a inițiat acțiunea de tip SLAPP sancțiuni sau alte măsuri la fel de eficace.

Implicații transfrontaliere și hotărâri pronunțate în țări terțe

Potrivit directivei, o acțiune în justiție de tip SLAPP va fi considerată ca având implicații transfrontaliere, cu excepția cazului în care ambele părți au domiciliul în același stat membru în care se află sediul instanței care examinează cauza și toate celelalte elemente relevante în cauză se află în statul membru respectiv.

În cazul în care o persoană care locuiește în UE este vizată de o acțiune în justiție de tip SLAPP într-o țară terță, statele membre ale UE trebuie să refuze recunoașterea și executarea hotărârii pronunțate în respectiva țară terță dacă aceasta este considerată vădit neîntemeiată sau abuzivă în statul membru în cauză.

Alte măsuri de sprijin

Statele membre trebuie să adopte norme care să le permită asociațiilor, organizațiilor și sindicatelor să susțină pârâtul sau să furnizeze informații în cadrul procedurii.

Pentru a sprijini într-o mai mare măsură victimele acțiunilor de tip SLAPP, statele membre vor trebui să furnizeze, într-un singur loc, informații privind garanțiile procesuale și remediile de care dispun victimele acțiunilor de tip SLAPP.

Etapele următoare

Directiva va intra în vigoare în a douăzecea zi de la data publicării în *Jurnalul Oficial al Uniunii Europene*. Statele membre vor trebui apoi să transpună directiva în legislația națională în termen de doi ani.

* [Libertatea mass-mediei în UE (informații generale)](https://www.consilium.europa.eu/ro/policies/media-freedom-eu/)
* [Directiva privind protecția împotriva cererilor vădit neîntemeiate sau a procedurilor judiciare abuzive împotriva persoanelor implicate în acțiuni de mobilizare publică (măsuri de protecție împotriva SLAPP), 7 martie 2024](https://data.consilium.europa.eu/doc/document/PE-88-2023-INIT/ro/pdf)

\*

Ucraina: Consiliul și Parlamentul ajung la un acord privind reînnoirea măsurilor comerciale autonome ale UE

Președinția Consiliului și negociatorii Parlamentului European au convenit în mod provizoriu să reînnoiască suspendarea taxelor la import și a contingentelor pentru exporturile ucrainene către UE pentru încă un an, **până la 5 iunie 2025**.

Prin reînnoirea acestor măsuri, UE își reafirmă **sprijinul politic și economic** de neclintit pentru Ucraina, după doi ani de agresiune militară neprovocată și nejustificată a Rusiei. În același timp, UE a decis să consolideze protecția produselor agricole sensibile prin consolidarea garanțiilor deja incluse în actualul regulament privind măsurile de liberalizare temporară a comerțului, pentru a lua în considerare orice impact negativ asupra pieței unuia sau mai multor state membre, mai degrabă decât asupra pieței UE în ansamblu, așa cum se întâmplă în prezent. De asemenea, se va adăuga o nouă măsură de salvgardare automată pentru anumite produse sensibile, cum ar fi **păsările de curte, ouăle, zahărul, ovăzul, porumbul, crupele și mierea**.

Măsurile comerciale autonome vor permite Ucrainei să își genereze în continuare **propriile venituri** din fluxurile comerciale cu UE, ceea ce este important pentru a-și sprijini economia în circumstanțe foarte dificile. Împreună cu sprijinul militar, financiar și umanitar extins al UE, acest lucru va ajuta Ucraina să se redreseze pe termen lung, precum și să se integreze treptat pe piața internă a UE.

Principalele elemente ale regulamentului

Regulamentul reînnoit se va aplica de la 6 iunie 2024 până la 5 iunie 2025 și se referă la suspendarea în continuare a tuturor t**axelor vamale și contingentelor** restante **în temeiul titlului IV din Acordul de asociere** dintre UE și Ucraina de instituire a unei zone de liber schimb aprofundate și cuprinzătoare (DCFTA).

Regulamentul va include, de asemenea, două mecanisme de salvgardare pentru a proteja piața UE:

* o versiune consolidată a mecanismului existent, care se va aplica pe baza unei monitorizări periodice, permițând Comisiei să impună orice măsură de salvgardare în cazul în care sunt îndeplinite condiții specifice
* un nou mecanism de salvgardare automat care va obliga Comisia să reintroducă contingente tarifare în cazul în care importurile de păsări de curte, ouă, zahăr, ovăz, porumb, crupe și miere depășesc media aritmetică a cantităților importate în 2022 și 2023.

Elemente-cheie ale acordului provizoriu:

* extinderea domeniului de aplicare al mecanismului de salvgardare automată la patru produse suplimentare (ovăz, porumb, crupe și miere)
* scurtarea perioadei de activare a dispozitivului de salvgardare automată (de la 21 la 14 de zile)
* angajamentul Comisiei de a îmbunătăți monitorizarea importurilor de grâu și alte cereale și de a utiliza instrumentele de care dispune în cazul unor perturbări ale pieței

**Etapele următoare**

Parlamentul European și Consiliul vor trebui acum să aprobe acordul provizoriu.

Comisia pentru comerț internațional a Parlamentului European și ambasadorii UE (Coreper) vor fi invitați să confirme rezultatul negocierilor interinstituționale mai târziu în cursul zilei de astăzi.

Se preconizează că poziția Parlamentului în primă lectură va fi adoptată în cadrul uneia dintre sesiunile plenare din aprilie.

Regulamentul urmează apoi să fie adoptat de către Consiliu, semnat de către reprezentanții Consiliului și ai Parlamentului European și publicat în Jurnalul Oficial, înainte de a intra în vigoare la 6 iunie 2024.

Context

La 31 ianuarie 2024, Comisia Europeană (comisarul pentru comerț, Valdis Dombrovskis) a propus prelungirea suspendării taxelor la import și a contingentelor pentru toate importurile din Ucraina și Republica Moldova către UE pentru încă un an.

La 21 februarie 2024, Comitetul Reprezentanților Permanenți a aprobat textul propunerii Comisiei fără modificări, în vederea ajungerii la un acord în primă lectură cu Parlamentul European.

Comisia pentru comerț internațional a Parlamentului European a votat propunerea în cadrul reuniunii sale din 7 martie 2024 și a convenit să aprobe propunerea Comisiei fără amendamente. La 13 martie, plenul PE a adoptat amendamente. Întrucât poziția Parlamentului era diferită de cea a Consiliului, iar Consiliul nu a sprijinit amendamentele, a fost necesară o rundă de negocieri interinstituționale pentru a se ajunge la un acord în primă lectură cu Parlamentul European.

* [Propunerea privind măsurile de liberalizare temporară a comerțului pentru Ucraina](https://data.consilium.europa.eu/doc/document/ST-5998-2024-INIT/ro/pdf)
* [Mandatul de negociere al Consiliului pentru negocierile cu Parlamentul European – Ucraina](https://data.consilium.europa.eu/doc/document/ST-6298-2024-INIT/en/pdf)
* [Propunere de regulament privind măsurile de liberalizare temporară a comerțului](https://data.consilium.europa.eu/doc/document/ST-5998-2024-INIT/ro/pdf)
* [Ucraina: Consiliul adoptă reînnoirea liberalizării temporare a comerțului și a altor concesii comerciale (comunicat de presă, 25 mai 2023)](https://www.consilium.europa.eu/ro/press/press-releases/2023/05/25/ukraine-council-adopts-renewal-of-temporary-trade-liberalisation-and-other-trade-concessions/)
* [Răspunsul UE la invadarea Ucrainei de către Rusia (informații generale)](https://www.consilium.europa.eu/ro/policies/eu-response-ukraine-invasion/)
* [Zona de liber schimb aprofundată și cuprinzătoare UE-Ucraina, Comisia Europeană](https://trade.ec.europa.eu/access-to-markets/ro/content/zona-de-liber-schimb-aprofundata-si-cuprinzatoare-ue-ucraina)

Sursa: 1. <https://romania.representation.ec.europa.eu/index_ro>

2. <https://www.consilium.europa.eu/>

3. <https://www.europarl.europa.eu/>

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/